AfriForum behaal sukses in hofsake oor inhegtenisnemings weens inperkingsregulasies - AfriForum\nAfriForum het onlangs twee beskuldigdes suksesvol in strafhowe verdedig in twee loodssake wat tydens die inperking deur dié burgerregteorganisasie aangepak is. AfriForum het besluit om dié persone – wat onregmatig in hegtenis geneem is – te ondersteun sodat geregtigheid kan geskied.\nIn die eerste geval is ’n man deur die SAPD gearresteer nadat hy afgetrek is. Hoewel hy die nodige permit gehad het, is hy in hegtenis geneem vir ivoorverwante oortredings omdat daar ’n paar ou koedoehorings in sy voertuig se kattebak was.\nIn die tweede geval is ’n man in hegtenis geneem omdat hy sigarette in sy besit gehad het.\nBeide mans is in hegtenis geneem omdat hulle glo die inperkingsregulasies oortree het. AfriForum het sy regspan opdrag gegee om hulle in die strafhof te ondersteun. In albei gevalle het die beskuldigdes ongeskonde daarvan afgekom, waarvan die laaste saak vroeër vandag voorgekom het.\n“Hierdie is ’n reuseoorwinning vir die burgers van Suid-Afrika teen die onredelike gedrag van lede van wetstoepassingsowerhede tydens die inperking, wat agter kwansuise oortredings van die inperkingsregulasies verdoesel word,” sê Marnus Kamfer, regs-en-risikobestuurder by AfriForum.\nAfriForum sal albei mans nou help om siviele eise teen die betrokke owerhede in te stel, en meer spesifiek teen die onderskeie lede wat hulself aan dié magsvergryp skuldig gemaak het.\n“Die SAPD het sy lede gedurende die inperkingstydperk gemaan om met groot omsigtigheid met inhegtenisnemings in die inperkingstyd te werk te gaan. Lede is ook gewaarsku dat hulle persoonlik verantwoordelik gehou sal word vir enige kostes wat die SAPD moet aangaan weens siviele eise wat ten gunste van verontregtes teen die SAPD ingestel sou word. Ons wil graag sien dat die betrokke lede les opsê pleks daarvan die belastingbetaler die onderspit moet delf weens lede se onverantwoordelike gedrag,” sluit Kamfer af.\nPost Tags:\t#Arrestasies#Geregtigheid#Inperking#Marnus Kamfer#Onregmatige arrestasies#Polisie#regulasies#SAPD\nPlaaswag spoor voertuig op wat tydens plaasaanval gesteel is\nAfriForum-tak knap tuin by Bethal polisiekantoor op\nDie AfriForum-tak in Bethal het op Maandag 17 Januarie gehelp om die tuin by die plaaslike polisiekantoor op te knap….\nLees meer AfriForum-tak knap tuin by Bethal polisiekantoor opContinue


Gee my ‘n koue vrou deur Willem Woes | Bydraes | Woes - Kreatiewe platform vir Afrikaans\nTitel: Gee my ‘n koue vrou\nDie kombinasie van om ‘n Heat tydskrif te lees en dan nog op 5 fm hulle “chart show” geborg deur Heat en hulle advertensies te hoor het my laat besluit. Ek soek ‘n heatless vrou, iemand wat nie deur goed soos Heat en sulke nuus gedryf word nie.\nEk bedoel wie gee om of een of ander groot filmster ‘n nael gebreek het? Of my gunsteling, wie het puisies of het per ongeluk ‘n kilogram opgetel. Ek bedoel Sondagkoerant agterblad lesers kan as professors in intelligensie gesien word in vergelyking met mense wat Heat lees.\nEk vrees om te weet waaroor ek moet praat as ek met ‘n vrou moet deurmekaar wees wat belangstel in sulke nuus? Ek sal sit en my naels kou elke keer as sy haar mond oopmaak net om nie die moer heeltemal te strip vir die sub-amoeba gesprek.\nEk wens die etters wat hierdie goed skryf kyk met dieselfde oë na hulle self. As hulle dit gedoen het sou hierdie tydskrifte of nie bestaan het nie of hulle sou iets met meer vet (jammer vir die woorde keuse) daarin geskryf het.\nOf selfs beter, as jy die leser wat in sulke nuus belangstel ook so oordeel soos hulle mense oordeel wat hulle nie self ken nie. Ek kan al die opskrifte sien, “Sannie het vandag haar 45’ste beskuit geëet na ‘n harde dag by die werk” of “Is Jan-Hendrik gay omdat hy skeer op ander plekke as die gewone man?”.\nAs jy weer deur ‘n tydskrif blaai en sulke oppervlakkige nuus raaksien en dit wil lees, kyk eers na jouself en of jy die nuus toets sal kan slaag.\n10 jaar 8 maande 3 weke 2 dae 5 ure oud\nlmfga!! dankie tog ek steur my nie aan sulke onnodige ka..uhm...nuus nie. hehe\n11 jaar 10 maande 1 week 6 dae 6 ure oud\nHaha!!!!!!! Well said!\n13 jaar 2 maande 1 week 1 dag 12 ure oud


JY LEES NOU Lamsblad in die pot\nDie blad is die lekkerste stuk vleis van die skaap – dis smaakliker, sagter en lekkerder as die boud. “Sorg net dat dit ’n dorperlam is.”\n* 1,3 kg lamsblad\n* klein knoffelhuisie (of na smaak), in repies gesny\n* 2 hande vol witbroodmeel, om in die blad te vryf\n* sout en swartpeper\n* sap van 1 suurlemoen\n* takkie roosmaryn\n1. Dis Grieks. Baie mense hou van knoffel en roosmaryn by die blad, soos die Grieke gemaak het. Druk gaatjies in die vleis met ’n messie en druk die knoffelrepies daarin. Strooi sout en swartpeper na smaak oor en sprinkel die meel oor die blad om dit te bind (die oumense sê dit hou die souse in die blad bymekaar). Vryf die meel in.\n2. Gee vet. Gooi ’n bietjie olyfolie in ’n swartpot en sit die blad in die pot. Draai dit ’n paar keer om sodat die olyfolie oral kan vatplek kry. Strooi die sap van ’n suurlemoen oor. Suurlemoen en skaap gaan goed saam. “Dit moet daai surigheidjie hê.” Stroop die blare van die roosmaryntak af en strooi op die blad.\n3. Pot toe. Sit die blad ’n uur lank in ’n oop pot in ’n oond teen 200 °C. As jy dit buite op die vuur maak, moet jy die deksel opsit en dit oor stadige kole hou vir twee uur.\n4. Op met die deksel. Verlaag die oondtemperatuur na 160 °C en sit die deksel op. Ná 50 minute kan jy die aartappels en uie bysit, sout oorstrooi, die deksel terugsit en die pot terugsit in die oond. Ná ’n halfuur behoort die aartappels en uie sag te wees. Op die oop vuur gaan jy ’n halfuur langer nodig hê. Die blad moet begin sag word voor die groente ingesit word.\nMeer oor: resepte| wegry


Die voortbestaan van Afrikaans by UKZN | LitNet\nDie voortbestaan van Afrikaans by UKZN\nJason Lloyd 2013-12-02\nDit is absoluut skokkend dat nog ? Afrikaans-graadkursus aan ? Suid-Afrikaanse universiteit eersdaags sy laaste asem gaan uitblaas.\nDie Universiteit van KwaZulu-Natal (UKZN) het onlangs bekend gemaak dat die doseer van Afrikaans as taal afgeskaal gaan word tot net eerstejaarsvlak. Dit sal ongetwyfeld lei tot die algehele uitskakeling van die Afrikaans-departement aan dié universiteit.\nIn die praktyk beteken dit Afrikaans se funksies op verskillende vlakke van die samelewing word verder gereduseer.\nDié nekomdraai van Afrikaans aan UKZN volg op die sluiting van die Afrikaans-departement aan Wits in 2000. Redes wat toe aangevoer was, is dat Afrikaans-studentegetalle drasties afgeneem het. Na aanleiding van destydse gesprekke met Afrikaans-dosente was dalende studentegetalle wel die rede.\nBy UKZN het kwynende studentegetalle egter niks met die uitfasering van Afrikaans daar te doen nie, of so hoop ? mens. Inteendeel, die Afrikaans-departement daar is die afgelope klompie jare ? toonbeeld van konstante groei.\nHardnekkige gerugte doen die ronde dat dit eerder die UKZN-rektor, Malegapruru Makgoba, se beweerde uitspraak dat “Afrikaans ? kanker is wat uitgeroei moet word” is wat tot die besluit bygedra het.\n? Mens hoop van harte dat Makgoba verkeerd of “buite konteks” aangehaal is en dat hy die kans gegun sal word om dit reg te stel. Indien hy wel so gesê het, dan behoef dit wel deeglike nuansering.\nAndré P Brink het dikwels in die apartheidsdae verwys na die bestaan van 'n ander, ruimer geskiedenis van Afrikaans wat ook onderdruk en verswyg is.\nEk weet nie hoe goed Makgoba in die geskiedenis van Afrikaans onderlê is nie, maar die 2011-sensus het duidelik getoon dat die meerderheid Afrikaanssprekendes gekleurd is. Ook het dit getoon dat Afrikaans sedert die 2001-sensus 871 000 huistaal-sprekers bygekry het. Boonop het ? onlangse studie deur die Suid-Afrikaanse Instituut vir Rasseverhoudinge getoon dat Afrikaans nou oorwegend deur bruin mense gepraat word en dat bruines dus die toekoms van dié taal is.\nDit is dus duidelik dat Brink reg was betreffende die “ruimer geskiedenis van Afrikaans”. Die hoop is dat daardie “Brink-klanke” nou weer gehoor kan word as ‘n sentrale deel van Afrikaanssprekendheid, en dat die res van die samelewing toenemend Afrikaans daaraan sal herken.\nDit is verblyend dat Wannie Carstens, voorsitter van die Suid-Afrikaanse Akademie vir Wetenskap en Kuns, uit België laat weet dat hy werk aan ? nuwe boek oor die geskiedenis van Afrikaans. Volgens hom sal mense wat die boek lees, “wegstap met ? beter prentjie van die gedeelde verlede van Afrikaans. Ons kan, nee, ons durf nie, vandag nog Afrikaans as net ? wit taal weerspieël nie.”\nDit is nogal kommerwekkend dat die toon en aanslag van die debat oor die UKZN-besluit plek-plek aanstoot gee en dat Makgoba se persoon dikwels in die spervuur is. Kom ons haal die snedigheid uit die debat en beroep ons op die “Brink-klanke” wat andere tot ander insigte oor Afrikaans sal noop.\nDieselfde 'afskaf' het gebeur by Wits. 'n Departement Afrikaans waarvan die hoof N P van Wyk Louw was, bestaan nie meer nie. By UWK hat die getal Afrikaans-studente by daardie Departement drasties ontstellend verminder. Want dit het 'n Engelse universiteit geword.


Rooi Jan Alleman: ebook jetzt bei Weltbild.de als Download\nSchreiben Sie den ersten Kommentar zu "Rooi Jan Alleman".\nDie klein Bram Fischer word gebore uit drome en beelde, met die geloei van Bloemfonteinse osse in die agtergrond. Hy sien die spoke van Paul Kruger en Jopie Fourie, asook die van Hendrik Biebouw, die eerste Afrikaner. In hierdie roman skryf...\nProduktinformationen zu „Rooi Jan Alleman (eBook / PDF)“\nDie klein Bram Fischer word gebore uit drome en beelde, met die geloei van Bloemfonteinse osse in die agtergrond. Hy sien die spoke van Paul Kruger en Jopie Fourie, asook die van Hendrik Biebouw, die eerste Afrikaner. In hierdie roman skryf Franois Loots 'n kreatiewe, fiktiewe weergawe van Afrikaner-kommunis en struggle-held Bram Fischer se lewe. Die leser word gedompel in Fischer se leef- en gedagtewreld, in die spanninge en avonture van die jong radikaal. Saam met Fischer, gaan 'n mens ondergronds. Wat is 'n mens se diepste gedagtes wanneer jy jou vermom? Wanneer jy soos 'n verkleurmannetjie in nuwe identiteite moet inglip? Of wanneer jy tronk toe gaan?N die strome drome, word Fischer geteister deur die demone van absolute eensaamheid. Maar wat deur alles bly staan, is sy onwrikbare liefde teenoor sy beminde Molly, wat hom kom verlos uit sy laaste droom. Soms is dit slegs deur die lens van fiksie wat mens iets van die ware geskiedenis kan agterhaal.\nAutoren-Porträt von Francois Loots\n2013, 288 Seiten, Afrikaans, ISBN-10: 1415205213, ISBN-13: 9781415205211, Erscheinungsdatum: 01.02.2013\nKommentare zu "Rooi Jan Alleman"\n0 Gebrauchte Artikel zu „Rooi Jan Alleman“


Sies Suid-Afrika ! | Die Vryburger\nSuid-Afrika is die vuilste land ter wereld.\n’n Nie-regeringsorganisasie “Care2” het op sy webwerf berig dat Suid-Afrika in 2002 die Wêreldberaad vir Volhoubare Ontwikkeling aangebied het. Sedert dié beraad tien jaar gelede het die land nie ’n vinger verroer om weg te beweeg van die besoedeling nie. Steenkool is steeds die energiebron in gebruik.\nDie organisasie sê hy het inligting gebruik wat in die Na¬tural Resources Defense Council (NRDC) ontleed is .\nSuid-Afrika wek geen hernieubare energie op nie en 91% van die land se krag kom van steenkool.


Geskiedenis | Arniston Alive\nMense het meer as 2000 jaar gelede in die omgewing van Arniston / Waenhuiskrans gewoon. Skulphope, wat implemente van klip en die beendere van visse, robbe, voels, skilpaaie en klein diere bevat, is ‘n bewys van die mense se waarskynlik nomadiese verblyf in die omgewing. Skaapbeendere uit ‘n latere tydperk dui op besoeke van mense met ‘n lewenstyl wat minder nomadies, dus meer gevestig is. Ander artefakte suggereer dat daar van die sestiende eeu af dalk ‘n mate van kontak tussen die nomadiese Khoisan en die oorlewendes van skipbreuke was. Sewentiende-eeuse rekords dui daarop dat Khoekhoe-stamme met hulle vee soms vir kort rukkies in die strandveld naby die kus vertoef het.\nIn die sewentiende eeu het Europese setlaars die Overberg begin verken en hulle vee in die omgewing laat wei. Teen 1708 het veeboere reeds weiregte verkry by Langefontein, die plaas waarop Bredasdorp 140 jaar later ontwikkel sou word. In 1815, toe die Arniston gestrand het, was daar ‘n aantal leenplase in die omstreke van wat vandag Arniston / Waenhuiskrans is. Teen daardie tyd het die nomadiese stamme meesal al uit die deel van die kus verdwyn. Die ses oorlewendes van die Arniston het teen die kus op gestap, tot by die Breerivier en terug, voordat Jan Swart, die seun van die boer op die plaas Elandsvallij, op hulle afgekom het. Hulle is per ossewa na Kaapstad geneem.\nIn 1838 is Arniston Downs, die leenplaas waarop Waenhuiskrans / Arniston later gevestig sou word, as vaste eiendom aan die vennootskap Reitz, van Breda en Joubert oorgedra. Dirk Uys het die plaas in 1880 gekoop. In 1894 het die broers Francis, Julian en John Pratt die eienaars geword. Teen daardie tyd was Arniston / Waenhuiskrans reeds ‘n vakansieplek. Die eerste bewys hiervan is ‘n inskrywing in H.W. van Breda van Zeekoegat se dagboek in 1860. Hy skryf dat hy sy huis by die see vir ‘n maand aan Thomas Uys verhuur het teen twee sjielings en ‘n sikspens, sodat Uys by Wagenhuiskrantz kan visvang.\nTeen 1850 het die eerste lede van die huidige vissersgemeenskap van Arniston / Waenhuiskrans hulle in die gebied begin vestig. Teen 1870 het die vyf oorspronklike gesinne al tot ‘n groter groep van dertig gesinne aangegroei. Die eerste opgetekende verwysing na hierdie vissersgemeenskap verskyn in 1868, toe H.W. van Breda in sy dagboek skryf dat hy oesterskulpe van James Murtz by Wagenhuiskrantz ontvang het in ruil vir kos. Dokumente van ‘n saak in die Kaapse Hooggeregshof in 1905 dui daarop dat vyf gesinne hulle kort na 1850 hier gevestig het. Mondelinge geskiedenisbronne meen die vyf oorspronklike gesinne in die nedersetting was van Swellendam afkomstig. Die vroegste lede van die vissersgemeenskap was na bewering afstammelinge van die Hessequa en van vrygemaakte slawe.\nIn 1905 het die Pratt-broers beplan om ‘n vakansiedorp op hulle grond te ontwikkel en die vissersgemeenskap te verskuif. Die vissersgemeenskap het hulle teruggesit. Met behulp van ‘n inwoner van Bredasdorp, ene Roos, het hulle regsadvies van ‘n prokureur in Caledon ingewin en ‘n versoekskrif by die Kaapse goewerneur-generaal ingedien. ‘n Regter in die Kaapse Hooggeregshof het die partye beveel om ‘n skikking te oorweeg. Die uiteinde was ‘n ooreenkoms wat bepaal het dat die vissersgemeenskap die grond van die hedendaagse historiese vissersdorp teen die nominale bedrag van een sjieling sou koop. Die vyf gesinne wat hulle eerste in die gebied gevestig het, het elkeen ‘n erf in die nuwe dorpsontwikkeling ontvang. Daar is aanvaar dat Jan Hopie, Piet Maritz, George Murtz, Hendrik Newman en Michiel Dyers almal in 1905 reeds meer as 50 jaar lank in die omgewing gewoon het.\nVoor 1905 het die vissermanne van vandag se Romanstrand, wat toe Oubaai genoem is, van wal gesteek. Hulle het meestal in huise gewoon wat versprei was deur wat vandag bekend staan as die Ou Dorp. Na die 1905-ooreenkoms het hulle stelselmatig na die huidige vissersdorp begin skuif. Hulle het begin om die deel van die strand te gebruik waar die hawe tans gelee is en hulle het in klein seilskepe uitgevaar. Die vissermanne het net visgevang waar hulle van die strand af gesien sou kon word. Sodra die eerste seil gespan is na ‘n dag se visvang, het die resies terug na die hawegebied toe gewoonlik begin. Hoe langer jy gevang het, hoe groter was jou vangs, maar die eerste boot wat aan wal gaan, het die grootste moontlikheid gehad om sy hele vangs te verkoop. Die eerste gemotoriseerde vaartuie het in die laat 1920’s verskyn. Die skeepshelling is in 1936 gebou.\nIn 1922 is Arniston / Waenhuiskrans tot ‘n dorp verklaar. Beduidende toenames in die dorp se grootte het in 1936, 1967, 1974 en 1989 voorgekom. Die twee name wat vir die dorp gebruik word, Arniston en Waenhuiskrans, het in 1981 die amptelike dorpname geword. Hierdie is die enigste dorp in Suid-Afrika met twee name. Arniston / Waenhuiskrans het in 1996 deel geword van die Kaap Agulhas Munisipaliteit.\nDie Vissersunie het in 1932 tot stand gekom met die doel om die Kassiesbaai-vissersdorp te bestuur. Walter Jeppe was deurslaggewend vir die stigting van die Unie. Hy was ook die eerste sekretaris en het toegesien dat die Vissersuniesaal gebou word.\nTeen 1970 het die historiese vissersdorp reeds ernstig agteruitgegaan. Die plaaslike regering het beoog om die dorpie te verskuif. Die oenskynlike rede daarvoor was agteruitgang en ‘n groot agterstand op die betaling van eiendomsbelasting. Bewaringsgesindes het geld ingesamel om die uitstaande belasting te betaal en die dorpie te vernuwe. In 1984 is dit tot ‘n nasionale erfenisterrein verklaar. Die Waenhuiskrans Kultuurlandskap is in 2003 as ‘n Graad 1 Nasionale Erfenislandskap geklassifiseer.\nWaenhuiskrans / Arniston is omring deur vlaktes wat nou geleidelik gekonsolideer word sodat dit deel sal uitmaak van ‘n bewaringsgebied wat van Kaap Agulhas tot by Kaap Infanta sal strek. Hierdie bewaringsgebied sal die byna 36 000 hektaar van De Hoop insluit, waar Krygkor in 1984 ‘n missieltoetsbaan opgerig het. ‘n Mariene reservaat wat twaalf kilometer die see in strek, is in 1986 in die lewe geroep.\nDie suidelikste punt van Afrika staan al sedert 1502 bekend as Kaap Agulhas. Hierdie is die deel van die Suider-Afrikaanse kuslyn met die meeste skeepswrakke. Baie plekke in hierdie gebied is vernoem na skepe wat vergaan het, byvoorbeeld Zoetendalsvlei (vernoem na die skipbreuk van die Zoetendal in 1673), Arniston (vernoem na die Arniston, wat in 1815 gestrand het), Ryspunt (vernoem na die Wegtenshire, wat in 1885 gesink het met ‘n vrag rys aan boord), Skipskop (vernoem na die Maid of Thames), Marthaspunt, Schoonbergbaai, St Mungobaai, Olterbaai, Celtbaai en die Miles Barton-rif.\nOm ‘n geskiedenis van die skipbreuk van die Arniston te lees, KLIK HIER.\nDokumente uit die Suid-Afrikaanse Argief in Kaapstad, asook dokumente uit die argiewe van die Kaap Agulhas Munisipaliteit, die Overberg Distriksmunisipaliteit en die landdroshof in Bredasdorp.\nDokumente en foto’s in besit van en mededelings deur Ferdi Spamer; D. Sleigh – Die Buiteposte (Protea Boekhuis, 2004); J. Parkington – Shorelines, Strandlopers and Shell Middens (Publication @ Krakadouw Trust, 2006).


NG Gemeente Swellendam – Gemeentegeskiedenisargief\nDie NG moederkerk op Swellendam is in 1910 opgerig.\nSwellendam en distrik\nJ.H. von Manger\nDie NG Gemeente Swellendam is die enigste gemeente van die NG Kerk op die geskiedkundige Overbergse dorp met dieselfde naam.\nEers 53 jaar ná die proklamering van die distrik Swellendam en die aanlê van die drosdy en die dorp aan die voet van die Langeberge, het die stigting van die gemeente Swellendam in 1798 deur die opdrag van die goewerneur tydens die eerste Engelse besetting van die Kaap, lord George Macartney, plaasgevind.\nSwellendam, met sy ryke tradisie en interessante verlede, is die sewende oudste gemeente van die NG Kerk. Binne die gebied van die oorspronklike gemeente is met die jare meer as 15 gemeentes gestig. Met die driehonderdjarige viering in 1952 van die volksplanting aan die Kaap het die gemeente geografies ’n gebied van 50 by 50 myl (80 x 80 km) beslaan, waarbinne sy 2 650 lidmate en 4 100 siele gewoon het, met gereelde kerkplekke in sale en selfs ’n kerkgebou in die buitewyke. Ondanks die inlywing van Swellendam-Wes by die moedergemeente, was dié se lidmaattal 1 184 en sy sieletal 1 451.\nDie Swellendam kerkgebou wat van 1785 tot 1909 gebruik is.\nDie eerste rietdak kruiskerk is in 1802 gebou met die heer Christoffel Koents, as bouheer. Hy het ook die preekstoel van stinkhout en geelhout met panele van kasuarishout-finering gebou.\nDie eerste kerkgebou is in 1875 vergroot en was in gebruik tot 1910, toe hy afgebreek is en plek gemaak het vir die nuwe met sy 1 200 sitplekke. Dit is in 1911 teen ŉ koste van 41,000 gulde of £7,500 voltooi is. Die argitekte was F.W. en F. Hesse van Kaapstad en die boumeesters, die firma Moon en Ledbury. Dit is op 10 Julie 1911, tydens die dienstyd van ds. A.G. du Toit, ingewy. Die eerste 43 jaar van sy bestaan het die gemeente gebuk gegaan onder ’n sware skuldelas wat deur die bou van die eerste kerk veroorsaak is.\nDs. J.H. von Manger was die eerste van die meer as 30 evangeliedienaars wat die gemeente benewens ’n hele paar hulppredikers bedien het. Vanaf 1908 is gebruik gemaak van ’n hulpleraar en sedert 1917 is die werksaamhede deur ’n eerste en tweede predikant behartig. Sedert 1944 het die gemeente twee medeleraars en tussen 1948 en 1950 was hier drie medeleraars.\nDr. William Robertson, na wie die dorp Robertson genoem is, het die langste dienstyd in die gemeente gehad, naamlik 38 jaar. Ds. D.J. Malan kon slegs 10 maande lank die gemeente bearbei voor sy vroeë dood (1905), hoewel sy geestelike spore dekades later nog waarneembaar was.\nTye van buitengewone geestelike seëninge en herlewings kenmerk die gemeentelike geskiedenis en het baie bygedra tot sy ryke verlede. In 1948 is die 150-jarige bestaan van die gemeente feestelik gevier en sy geskiedenis saamgevat in ’n gedenkboek onder die opskrif Een en ’n halwe Eeu van Genade.\nDr. Rossouw en gesin omstreeks 1944 toe hy predikant was van Swellendam. Elize Botha, later Suid-Afrika se presidentsvrou, is op die inlas.\nDr. Servaas Rossouw se bediening\nDie bevestiging van dr. Servaas Rossouw (1890–1956) het einde Januarie 1930 plaasgevind. Op 10 Februarie 1930 het hy die eerste kerkraadsvergadering gelei. Die dienstyd van dr. Rossouw het groot verwagtings by die gemeente gewek en groot belangstelling gaande gemaak. ’n Besoeker aan Swellendam tydens die Oktober-Nagmaal van 1931, toe ook 108 lidmate voorgestel is, het in ’n berig aan Die Kerkbode meegedeel hoe diep hy getref is deur die eensgesindheid van die gemeente en die pragtige opkomste. “Lidmate getuig van hul ingenomenheid met hul beminlike en ywerige leraar.”\nKerksale word opgerig\nDie behoefte aan ’n kerksaal op Zuurbraak is reeds lank gevoel. Met verloop van die jare het wit mense ál meer ingetrek in die dorp van hierdie ou sendinggemeente. Op die kerkraadsvergadering van 10 Februarie 1930 gee ouderling M.J. Crous kennis dat hy op die volgende vergadering die noodsaaklikheid van ’n kerksaal te Zuurbraak sal voordra. Genoemde vergadering op 19 April besluit toe tot die oprigting van ’n saal op Zuurbraak en benoem as kommissie om ’n geskikte erf vir die doel daar te kry, die broeders M. Crous, G. Linde, P. Badenhorst en P. van Niekerk. Feitlik eers ’n jaar later besluit die kerkraad tot die koop van die erf van mnr. H. de Bruyn en word die tender van mnr. H. Matthee vir £468 10s. vir die bou van die saal aangeneem. Op Donderdag, 22 April 1931, kon dr. Rossouw die hoeksteen lê, toe hy die woord gevoer het oor “Ebenhaeser”. Die inwyding van die saal op 29 Julie 1931 was ’n heuglike geleentheid!\nDie Nuwe Bethelsaal, ingewy op 17 Julie 1935.\nDie plan van ’n nuwe saal meer sentraal in die dorp het nie ingang gevind nie. Op ’n vergadering van die kerkraad in Oktober 1929, toe ’n lang bespreking gevoer is in verband met die ou Bethelsaal, het dit sterk geblyk dat die broeders vir ’n nuwe saal voel, maar dan op dieselfde plek. In April 1930 benoem die kerkraad ’n kommissie om planne vir ’n nuwe saal in gereedheid te bring, op voorwaarde dat dit op dieselfde plek gebou word. Die kommissie het bestaan uit die voorsitter, en die broeders C.D. van Zyl, J.W. van Eeden, J.P.H. Vaughan en B.H. van der Westhuizen. Vier jaar het egter verloop voordat finaliteit in hierdie onderneming verkry is. Eers in Oktober 1934 aanvaar die kerkraad die tender van mnr. Karg vir £1 379 10s. wat ook die sloping van die ou saal ingesluit het, hoewel die koste op die ent op £1 400 te staan gekom het, behalwe nog die stoele. Op Woensdag, 6 Maart 1935, kon die hoeksteen van die nuwe Bethelsaal deur dr. Rossouw gelê word. Die inwyding van hierdie mooi en doeltreffende saal – sieraad van die onderdorp – was ’n dubbele geleentheid. Op die aand van Hemelvaartsdag 1935 het dr. Rossouw ’n wydingsrede gehou oor Jes. 54:2 : “Maak die plek van jou tent wyd, en laat hulle die doeke van jou tentwonings oopspan. Verhinder dit nie! Maak jou lyne lank en slaan jou penne styf in.” Die feestelike inwyding het plaasgevind op Woensdag, 17 Julie 1935. Toesprake van gelukwensing is gehou deur ds. W.N. van der Merwe (Heidelberg), mnr. L.J. Vosloo (magistraat) en mnr. G.A. Scholtz namens die burgemeester. In sy gelukwense het ds. Van der Merwe onder meer hierdie stelling aangevoer: “As die saal die teken is van die afstigting van ’n nuwe gemeente,. dan is die bou van die saal stellig ’n stap in die regte rigting.” Oud-ouderling C.D. van Zyl het namens die onderdorp en ouderling J. Vaughan as Sondagskoolsuperintendent namens die kinders hul dank aan die kerkraad oorgedra. Die basaar met dieselfde geleentheid het £140 byeen-gebring.\nOp ’n kerkraadsvergadering op 18 April 1932 het die broeder J.J. du Toit kennis gegee dat hy by die volgende vergadering oor die wenslikheid van ’n saal vir Kluitjieskraal-wyk sal spreek. Verder as hierdie kennisgewing het dit vereers nie gekom nie. Toe breek die geseënde Pinkstertyd van 1933 aan. Veral ook in die wyk Kluitjieskraal het baie bekeringe, plaasgevind. Met die vernuwing van hierdie seëninge in die Pinkster van 1934 het die begeerte by lede van daardie wyk baie sterk posgevat om ’n saal op te rig. Die groot opkomste na bidure het die behoefte aan so ’n saal diep ingeskerp. ’n Kommissie om leiding te neem in hierdie onderneming is toe in die lewe geroep. Hiervan het die kerkraad met dankbaarheid kennis geneem op sy vergadering” van 17 Julie 1934. Die morg grond vir die saal is geskenk deur die wed. Sofia van Dyk, na wie die saal vernoem is. Die saal is gebou deur die broeder J.J. Streicher, maar almal het so ver moontlik hand bygesit om die koste so laag as moontlik te hou. Die broeder D.C. van Dyk was aangestel om toesig te hou en die werksaamhede te reël. Die £500-koste van die saal is gevind deur vrywillige bydraes, ook van belangstellende vriende uit buurgemeentes. Op sy vergadering van 15 Julie 1935 het die kerkraad die kaart en transport van hierdie saal oorgeneem met innige dankbaarheid teenoor die biduurkring van Kluitjieskraal.\nOp sy vergadering van 15 Julie 1935 het die kerkraad opdrag gegee aan die voorsitter en die ouderling en diaken van Malagas-wyk om onder-soek in te stel na die moontlikhede van ’n saal op Malagas vir basaardoeleindes. Op 21 Oktober 1935 het die kerkraad die bou van ’n saal op Malagas finaal bekragtig. Die broeder H. Gildenhuys het die erf langs die kerkgebou vir die doel geskenk en sy seun, broeder C. Gildenhuys, het hom baie beywer om die geld daarvoor te kollekteer. Die saal van sink en hout is gebou deur die broeder A. Lourens.\nHierdie saal van sink en hout is oorspronklik opgerig deur die publiek van Buffeljags, maar in April 1940 aan die kerkraad oorgegee op sekere voorwaardes, wat vasgelê is in ’n geskrewe kontrak. Die beheer van die saal berus by ’n kommissie bestaande uit die voorsitter van die kerkraad, die ouderling en diaken van Buffeljags-wyk, en drie lede gekies deur die publiek van Buffeljags elke twee jaar.\nStorms oor Stormsvlei\nHoewel die wyk Stormsvlei aanvanklik nie aan Riviersonderend afgestig wou word nie, het 153 lede uit daardie wyk tog in 1927 ’n petisie geteken en by die kerkraad van Riviersonderend ingedien met die versoek om voortaan onder daardie gemeente te sorteer. Weens die beperkte sitplekke in sy kerksaal moes die kerkraad die versoek van die hand wys. In Oktober 1929 verskyn twee broeders, Le Roux en Fourie, van Stormsvlei, voor die kerkraad van Swellendam met ’n petisie onderteken deur 114 lidmate, waarin hulle versoek om aan Riviersonderend afgesny te word saam met ’n skenking van £500 van Swellendam aan Riviersonderend. Op sy vergadering van 10 Februarie 1930 vaardig die kerkraad ’n kommissie af om ’n afvaardiging van Riviersonderend se kerkraad op Stormsvlei oor die versoek te spreek. Riviersonderend vind dit egter onmoontlik om aan die versoek toe te gee, omdat sy kerksaal nie ruimte vir ekstra lidmate kan bied nie. In 1933 ontmoet verteenwoordigers van Swellendam se kerkraad (dr. Rossouw, en die broeders M.J. Streicher, J.P. Joubert en Hans Cilliers) en van Riviersonderend se kerkraad mekaar weer op Stormsvlei. ’n Ooreenkoms vir die aansny van die wyk Stormsvlei aan Riviersonderend word getref, en die hele saak word verwys na die Ringskommissies van die Ringe van Stellenbosch en Swellendam. Op 22 Mei 1934 vergader die twee Ringskommissies op Stormsvlei, toe die broeders M.J. Streicher, J.P. Joubert en Hans Cilliers die kerkraad van Swellendam verteenwoordig het. Die Ringskommissies bekragtig die ooreenkoms wat reeds getref was vir die afsny van Stormsvlei, en hul scriba verwittig beide kerkrade van Swellendam en Riviersonderend dat die grenslyne vasgestel sal word vanaf die poort met die loop van Noukloof oor die plase Kleinfontein, Brakfontein, Leeukop en Hanskraal, met die verstandhouding dat die teenswoordige beswaarde grondbesitters van genoemde plase en hul eggenotes hul kerklike voorregte op Swellendam mag bly behou solank as wat hulle verkies. Alle ander bewoners van die plase sal ressorteer onder Riviersonderend. Die uitvoering van hierdie ooreenkoms het egter skipbreuk gely op ’n vergadering van Swellendam se kerkraad op 17 Julie 1934, toe eenparig besluit is dat die versoek om afstigting van Stormsvlei teruggetrek word. In Julie 1938 kom daar weer ’n petisie van Storms-vlei voor die kerkraad. Riviersonderend se nuwe kerk het toe voltooiing genader: daar sou meer sitplek-ruimte wees. Dit het die Stormsvleiers nog ’n keer laat dink aan die moontlikheid om by Riviersonderend ingelyf te word. Ons kerkraad dra toe hierdie versoek oor aan Riviersonderend se kerkraad, maar in die lig van 1934 se gebeurtenisse – toe die ooreenkoms tot afstigting by Swellendam se kerkraad skipbreuk gely het – het daardie kerkraad nie sy weg oopgesien om aan die versoek te voldoen nie.\nOnder die baie kosbare en histories waardevolle dokumente in besit van die kerkraad is die testament van wyle die heer Johan Zacharias Human, wat in 1867 die testament opgestel en in 1884 oorlede is. Volgens hierdie testament, wat die Eksekuteurskamer, Kaapstad, en die dienende kerkraad, Swellendam, as gesamentlike trustees aanwys, is oorspronklik £1 200 gelaat, wat bekend sal staan as die Human-armefonds en as volg beskikbaar sal wees: die rente op £1 000 moet aangewend word vir die opvoeding van behoeftige kinders en hulpverlening aan behoeftige, gebreklike of kranksinnige volwassenes in die nageslag van genoemde J.Z. Human; die rente op £100 moet die kerkraad ontvang as bydrae tot die salaris van die predikant; en die rente op die ander £100 moet deur die kerkraad gebruik word vir sending werk; alle ongebruikte rente moet by die kapitaal gevoeg word; en wanneer die kapitaal verdubbel het, moet die kerkraad rente ontvang op £400. Op 31 Desember 1902 het die kapitaal die som van £2 200 bereik en is sedertdien aan die kerkraad rente op £400 uitbetaal. In 1922 is die breë kerkraad deur die bemoeiinge van ds. Du Toit weer ingelig met al die inligting aangaande hierdie fonds. In 1932 het die kerkraad wetsadvies ingewin oor die moontlike opheffing van die fonds, omdat die administrasie daarvan vir die kerkraad heelwat moeite en verantwoordelikheid kos. Hierdie fonds mag egter nie opgehef word nie, omdat die doel van die testament nog nie tot niet is nie. Met die jare het die kapitaal van die Human-fonds deur ongebruikte rente so opgeloop dat dit in 1948 op £8,957 staan. Al wat ons gemeente hiervan kry, is tans £20 per jaar – die rente op £400 – verder behoort niks daarvan aan die kerkraad nie. As mense op grond van hierdie fonds te kenne gee dat Swellendam ’n ryk gemeente is, dan ontbreek dit sodanige bewering aan alle grond! In 1948 ontvang 34 nakomelinge van die Human-familie hulp uit die fonds teen ’n gesamentlike bedrag van £376 vir die jaar.\nHulp aan Noodlydendes\nTydens die droogte van 1933, wat sy verwoestende kloue so diep ingeslaan het in groot gedeeltes van Suid-Afrika, het ons kerkraad en gemeente ook sover moontlik die helpende hand gebied. Geld, meel en ander produkte is na geteisterde gebiede gestuur.\nOntvangs van die Afrikaanse Bybel\nOp Sondag, 27 Augustus 1933, is die oggenddiens spesiaal ingerig met die oog op die ingebruikneming van die Bybel in ons moedertaal. Terwyl die gemeente reeds die kerk gevul het, het Elize Rossouw (later mev. P. W. Botha), vergesel van Ria Tomlinson (later onderwyseres op Stellenbosch), en nog ’n dogtertjie, almal in wit geklee, die Afrikaanse Bybel op ’n kussing die kerk ingedra. 158 Voor die kansel het dr. Rossouw dit in ontvangs geneem. In die loop van sy boodskap het hy die ver-lange van die kerkraad te kenne gegee, dat nie een huis in die gemeente sonder ’n Afrikaanse Bybel moet wees nie, en ’n oproep gedoen vir skenkinge. Onmiddellik na die diens het mnr. L.L. Tomlinson 40 Bybels geskenk vir verspreiding onder behoeftiges ’n voorbeeld wat deur ander gevolg is. Verbeteringe. In 1932 is die verligting van die kerktoring in die aande aangebring. In 1933 is die kerk voorsien van Psalm- en Gesangbordjies, weerskante van die kansel — ’n geskenk van mev. G. van Dyk. In 1939 het die kerkraad besluit tot die verfraaiing van die kerkgronde. In 1940 is die ou korrespondensie en ander waardevolle stukke mooi netjies en stewig ingebind om as gemeentelike argiefstukke beter bewaar te word. Aan die stigting van ’n fonds vir ’n nuwe orrel het die kerkraad in 1939 sterk gedink, maar in 1940 daarvan afgesien met die oog op die oorlogsomstandighede. In 1940 is egter ’n nuwe elektriese blaser, ’n “tremulo” en ander verbeteringe aan die orrel aangebring teen ’n koste van £125.\nDit was vir dr. Rossouw ’n onmoontlike taak om die groot gemeente alleen te behartig. Van Desember 1930 tot Mei 1931 het die kerkraad gebruik gemaak van die hulpdienste van prop. C.C. van Dyk, wat daarna georden is as predikant van Marchand, vanwaar hy in 1941 na Krugersdorp is. Van Junie 1931 tot Desember 1933 is hulpdiens in die gemeente verrig deur ds. P.J.J. Boshof, wat in 1931 in Bloemfontein sy emeritaat aanvaar het. Blyke van waardering van sy geseënde dienste is meermale deur die kerkraad aan hom te kenne gegee. Toe hy in die begin van 1933 — dit was in die begin van die jare toe die beskikbare arbeidskragte die arbeidsaanvraag in ons kerk oortref het — wou plek maak vir ’n proponent, het die kerkraad hom versoek om nog tot die einde van daardie jaar met die gemeentelike werksaamhede te help. Ds. Boshof is oorlede op 14 April 1944.\nIn 1944 het dr. Rossouw ’n beroep aangeneem na sy laaste gemeente, Maitland, in Kaapstad. Daar het hy gebly tot in die vyftigerjare. (Geskryf deur Morne van Rooyen).\nDoen gerus ‘n virtuele toer van die gebou hier.\nJohan Heinrich von Manger 1798 – 1802\nHendrik Willem Ballot, 1802 – 1803\nJohannes Augustus Schutz, 1803 – 1813\nJan Christoffel Berrange, 1815 – 1816\nJohannes Spijker, 1817 – 1823\nCornelius Moll, 1823 – 1832\nWilliam Robertson, 1834 -1872\nJohannes Rynard Keet, 1859 – 1864\nChristoffel Frederic Jacobus Muller, 1872 – 1877\nGeorge Murray,1879 – 1892\nJoachim Hermanus van Wyk, 1892 – 1896\nDaniël Stephanus Botha, 1898 – 1904\nDavid Johannes Malan, 1905 – 1905\nAndreas Gerhardus du Toit, 1906 – 1919\nStefanus Frederik Kloppers, 1907 – 1915\nGeorge David du Toit, 1917 – 1925\nArthur William Eckard, 1921 – 1929\nPieter Kuypers Albertyn, 1926 – 1930\nIrenee Emilé Heyns, 1936 – 1939\nPieter Francois de Vos Muller, 1940 – 1942\nPieter Gideon Wiid, 1942 – 1947\nJacobus Stephanus Gericke, 1944 – 1946\nWillem Adolph Alheit, 1947 – 1951\nJohannes Visser, 1952 – 1958\nChristoffel Johannes Bester, 1948 – 1955\nWillem Jacobus Gerhardus Lubbe, 1956 – 1960\nJohannes Jacobus Mulder Raubenheimer, 1960 – 1961\nJohannes Paulus Olivier Pienaar, 1961 – 1982\nPhilippus Johannes Petrus Hugo, 1962 – 1967\nGerhardus Francois Janse van Rensburg, 1968 – 1972\nJacobus Sybrand Pieterse, 1968 – 1974\nAlmo Johann Zietsman, 1975 – 1986\nGeorge Johan Retief, 1982 – 1985\nDaniel Johannes De Kock, 1986\nHendrik Pieter Basson, 1986 – 2004\nGert Olivier Muller, 1992 – 2010\nChristiaan Coenraad Van der Merwe, 2005 – 2014\nGabriël Jacobus Gouws, 2014 – hede


Seesterre en sterre van die see | MaanKind\n26 Saterdag Des 2015\nLank, lank gelede toe MaanKind nog jonk en onskuldig was, het sy baie rondgevlieg vir werk. Op een van hierdie weeklange trips Kaapstad toe, het sy in haar huurkarretjie geklim en in Gordonsbaai by haar niggie gaan kuier. En toe gebeur ‘n wonderwerk …\nGrappies opsy, ek was werklik naïef en nie baie berese nie. As plaaskinders van Brits, is ons goed en behoudend konserwatief grootgemaak in die sestigs. My twee tannies in die stad was vir my die toppunt van gesofistikeerdheid en veral my tannie Hennie se wêreldwysheid het my soos ‘n magneet getrek. Sy het openlik voor my pa gerook, met haar langbroeke aan en my niggie Rinie in shorts. Ongehoord in ons dae. Ek het haar moed verskriklik bewonder dat sy my pa so openlik kon terugcheek.\nNatuurlik was sy geen saint nie, sy het hierdie onskuldige plaasdogter leer rook onder die perskebome, as ons gaan vrugte pluk op ‘n Sondagmiddag as hulle van Pretoria af kom kuier het vir die dag. Daar onder die perskebome het sy dan ook die blou oogskadu skelm aan my oorhandig wat sy vir my gebring het. My eerste grimering, wat vir ons nog taboe was. Haar kruis om die nek was net so fassinerend. Sy was ook die een wat vir my my eerste paar jeans gebring het, in ‘n tyd toe ons nie langbroeke mag gedra het nie, en so gifgeel stywe nommer. Die boosheid self, het my ouma gereken.\nFast Forward 20 jaar na die laat tagtigs, toe ek op ‘n Kaapse werkstrip Gordonsbaai toe gery het om by my tannie en my niggie te kuier. Rinie se huis het met ‘n wye uitsig oor die baai uitgekyk en ek kon nie glo dat mense maar net so by die see kon bly nie. Sy het my en haar ma ingelaai en met Clarence Drive omgery tot amper in Kleinmond, waar ons nou bly. My mond het absoluut oopgehang oor die wonderskone natuur met die fynbosberg aan die een kant, en die see aan die ander kant. Terug in Gordonsbaai, het ons eers by tannie Hennie-hulle se huis omgery om haar af te laai. En dis waar die wonderwerk plaasgevind het.\nMy tannie het gesien ek kyk vir haar seester op die koffietafel, en sy het daardie seester gevat en vir my gegee. En ook hierdie snaakse pienk ding, en gesê: Vat hierdie, kyk daarna as jy see toe verlang. Dan dink jy daaraan dat jy ook eendag hier kan kom bly.\nHierdie twee woon steeds op ‘n rak met my spesiale klippies en ander toorgoedjies, hier neffens my. Ek glo steeds dat dit ‘n rol in my lewe gespeel het dat ek nou hier by die see kan bly.\nHaar Feetjietuin was haar trots en ons het baie ons liefde vir blomme en plante gedeel, en nooit van mekaar weggegaan sonder ‘n steggie van iets nie. Hier is ‘n hele paar goedjies in ons binnehof wat uit haar tuin gekom het.\nLater jare het die rolle bietjie verander, het sy my gebel om raad te vra oor ernstiger sake.\nMaar steeds dink ek met baie liefde terug aan my Tannie Hennie, wat gister op Kersdag gesterf het, vir die rol wat sy oor baie jare in my lewe gespeel het, op verskillende maniere. Toe ek nog ‘n klein feetjie was en sy ‘n grote, het sy die Free Spirit wat sy in my herken het, soos hierdie brose seepbel in haar hand hanteer.\nEk hoop hierdie paar fototjies vang haar spirit vas, en ek weet sy sal nie omgee oor die wynglas en dit lang sigaretas wat op die punt bewe voordat sy dit nét betyds afskud.\n13 thoughts on “Seesterre en sterre van die see”\n27 Desember, 2015 om 1:48 nm\nHuil ek nou. Ek sou aanklank by haar kon vind. Wens ek het haar geken. Mag iemand my ook eendag so onthou.\n27 Desember, 2015 om 7:57 nm\nGaan kyk bietjie op my wall waar die skakel is hoe ander haar onthou.\n27 Desember, 2015 om 11:37 vm\nEk het ‘n pansi skulp op my rakkie. Wanneer ek die see verlang of na iemand of iets , troos hierdie skulpie my. Dankie vir die deel van hierdie besonderse vrou se lewe !\n27 Desember, 2015 om 11:51 vm\nSo jy verstaan presies.\n26 Desember, 2015 om 11:48 nm\nAi, dis ‘n pragtige huldeblyk. My mentor is ook so rukkie terug oorlede en ek dreig al lankal om ‘n tipe van ode vir al die wysheid en raad wat hy in my knapsak ingeprop het. ‘n Mens behoort huldeblyke te skryf oor diegene wat ons oor die lewe geleer het of bloot vir ons inspirasie was…\n26 Desember, 2015 om 11:49 nm\nSkryf dit. Mens voel beter daarna.\n26 Desember, 2015 om 10:02 nm\nDis pragtig geskryf. Sy was beslis besonders. Mooie tuin en prag mens. Koester als wat mooi is van haar, dit gun ek jou.\n26 Desember, 2015 om 11:50 nm\nSy was baie besonders.\n26 Desember, 2015 om 8:11 nm\n26 Desember, 2015 om 6:57 nm\n26 Desember, 2015 om 3:18 nm\nDis is ‘n pragtige, gevoelvolle huldeblyk aan ‘n persoon wat duidelik baie in jou lewe beteken het. Jammer oor die groot verlies.\n26 Desember, 2015 om 3:20 nm\nBaie dankie. Ek gun haar die heengaan, om haar pyn en swaarkry te spaar.


Vryf is vry | Health24\nVryf is vry\n’n Sensuele massering laat die passie tussen julle weer opvlam\nSpan jou hande in vir ’n sensuele ervaring soos min: ’n massering wat jou maar brandend van begeerte sal laat\nDaar’s min wat jy nie met jou hande kan sê nie. Jy kan koester, verlei, troos en terg. Partykeer sê ’n aanraking “Ek is lief vir jou” of “Ek begeer jou”. Soms is dit ’n fluistering: “Ek voel jammer vir jou.” Ander kere ’n gil: “Stop! Moenie naby my kom nie!”\nSensuele massering is wanneer jy deur aanraking plesier gee en ontvang. Só word intimiteit en ’n band tussen twee mense geskep.\nDit verskerp kommunikasie omdat jy nou vingertaal praat. Boonop is daar iets vir al jou sintuie – sig, klank, smaak, aanraking, reuk – wat intimiteit verdiep. Laastens bied massering die geleentheid vir ’n ontdekkingstog van jou maat se lieflike lyf. Lees verder hoe jy hierdie reis die opwindendste nóg kan maak . . .\nSkep ’n sensuele atmosfeer\nSteek kerse aan, enigiets van drie tot dertig. Selfs in die dag kan kerse ’n spesiale atmosfeer in ’n kamer skep en jou nog meer romanties laat voel. Kies musiek wat tydens die masseersessie gaan speel met sorg. Speel instrumentale musiek saggies in die agtergrond en vermy musiek met woorde, selfs al is dit jul gunsteling-liefdesliedjie.\n’n Mens is dikwels geneig om in jou kop saam te sing as ’n liedjie woorde het, en dit kan keer dat jy ten volle op jou maat toegespits is. As jy van wierook hou, steek ’n paar stokkies aan die brand en versier die kamer met roosblare. ’n Skinkbord met versnaperinge, water, sap, wyn, vrugte en sjokolade is ook ’n goeie idee. Hoe meer sintuie gestreel word, hoe beter. Deur ’n romantiese atmosfeer te skep, wys jy vir jou maat dat jy omgee en dat sy of haar plesier vir jou saak maak. Dis een van die kosbaarste geskenke wat jy iemand kan gee.\n’n Goeie masseerolie of -room is ’n moet, maar vermy sterk geparfumeerde smeermiddels. Hou ook in gedagte dat mans en vroue van verskillende geure hou. Maak die olie verkieslik voor die tyd warm. En as jy jou maat ook wil warm maak, laat die olie stadig uit ’n dun tuitbeker drup en oor die hele lyf loop. Sorg dat daar genoeg handdoeke is om op te lê. Dinge kan olierig – maar ook lekker – raak.\nVoor jy jou minnaar met jou hande aanraak, streel oor sy of haar lyf met jou asem. Dit staan bekend as hemelse massering (bliss body massage) en het sy ontstaan in die liefdeskunsies van die Ooste. Blaas koue en warm asemteue, hard en sag, oral oor jou minnaar se lyf. Die sensasie is ongelooflik intiem en sal julle baie na aan mekaar bring. Dit sal voel asof tyd vir julle stilstaan.\nSag en strelend\nSensuele aanraking is sag en stadig – dis nie ’n sportmassering nie en jy is nie op soek na knope om uit te knie nie. Die sensuele massering is ’n streling en super-stadig. Hoe stadiger jy streel, hoe meer sal jou maat ontspan. En hoe meer hy of sy ontspan, hoe beter die belewenis. Wanneer jy gereed en jou maat volkome ontspanne is, probeer die sensuele masseringsvolgorde hieronder en maak ook jou eie bewegings op. Dis belangrik dat jy nie ’n enkele beweging meer as vyf keer herhaal nie – dit sal vervelig word en jou maat sal belangstelling verloor.\nRuggraatreis Begin jou massering op die rug en streel stadig met jou vinger teen die ruggraat op en af.\nKruistog Maak ’n sirkel met jou palm oor die kruisbeen (die plat been tussen die heupe).\nHandige sensasie Beweeg jou hande oor jou maat se hele lyf: boontoe met ’n hand op elke been, verder teen die rug op, af teen die arms en heelpad terug na die begin.\nVoor(arm)spel Smeer masseerolie aan jou voorarms en gebruik hulle om jou maat se lyf te masseer. Op dié manier kan jy baie meer vel aanraak. Gly-beweeg jou een voorarm boontoe en die ander een ondertoe vanaf die middel van die rug. Beweeg dan albei arms op en af teen die ruggraat.\nVouvryf Onthou dat al die liggaamsvoue ekstra sensitief is – die gewrig, elmboog, armholte, nek en die vou van die knie. Die voutjies by die boude is ook veral sensitief. Enige aanraking hier – van ’n ferm hand tot ’n sagte vingerstreling – sal ekstra intens wees.\nAs jy jou maat stadig streel, sal dit help dat jy ontspan en meer met jou hande voel. Só sal jy net soveel uit die massering kry as jou minnaar.\nHou die pas so stadig moontlik. Selfs al gaan die massering uiters intiem raak met seks as die klimaks, moet jy nog steeds jou tyd gebruik en die plesier so lank moontlik uitrek. Hoe stadiger die seksuele spanning opbou, hoe groter die orgasmiese ontploffing. Onthou ook dat ’n vrou meer tyd nodig het om opgewerk te raak as ’n man. Blaas die vlamme van passie stadig aan tot julle heeltemal aan die brand is.\nAs jou massering enigsins seksueel van aard gaan wees, moet jou eerste genitale aanraking (eers ná minstens 15 tot 20 minute) veersag wees. Raak die genitalieë saggies aan en beweeg dan weg deur op of af oor sy lyf te streel. Terwyl jy stadig terugbeweeg, sal die afwagting bydra tot die sensasie. Raak hom weer daar aan, net vir ’n oogwenk, en beweeg dan weer weg. Dié tergende tegniek is ideaal om begeerte te laat vlamvat.\nAlmal het natuurlik hul eie, unieke knoppies wat gedruk kan word, dele wat sensitiewer is as ander. Hoe vind jy jou minnaar se plesierplekkies? Dis maklik. Al wat jy hoef te doen, is om te vra. Jy kan dit met woorde of met jou hande doen. Deur te fokus kan jy agterkom hoe jou minnaar se lyf op sekere aanrakings reageer en kan jy nuwe tegnieke en plekke beproef. Maak seker dat jy terugvoering kry sodat jy jou maat gelukkig kan maak.\nDoen dit met liefde\nMoenie vanselfsprekend ’n massering terugverwag nie. Partykeer sal julle albei onder mekaar se hande plesier hê, maar ’n ander keer kan dit weer net jou minnaar se beurt wees en moet jy jou kans afwag. Onthou ook dat sensuele massering nie altyd oor seks gaan nie.\nAs jul masseersessies altyd in seks eindig, sal dit gou opdroog tot ’n vinnige voorspel. Dit gaan wel oor aanraking en die kuns om ’n band te vorm en ’n kokon van intimiteit te skep. As jou massering uit die hart kom, sal dit nie net vir julle plesier verskaf nie, maar ook jul liefde verdiep.\nJonti Searll is ’n sensualis van Johannesburg wat onderrig gee in sensuele en erotiese massering. Maak kontak met Jonti by jontisearll@mweb.co.za vir inligting oor lesse en DVD’s.


Ek wil graag bevestig word. - www.bybelkennis.co.za\nby Coen Slabber · Published 22/08/2016 · Updated 07/07/2016\nA profession of faith doesn’t justify anybody. It’s the possession of faith that justifies.—R.C. Sproul\nMeeste van ons is soms skuldig daaraan dat ons graag bevestig wil word. Dit is maklik om in hierdie strik te trap. Wat beteken dit in die praktyk? Dit gebeur as jy ‘n siening oor iets, of sekere mense het en dan soek jy bewyse om jou siening te ondersteun en verwerp enige bewyse wat dit verwerp.\nAs ek glo dat vrouens slegte bestuurders is, sien ek net die gevalle waar vrouens sleg bestuur, raak. Dit versterk net ons siening verder. Ons sien nie gevalle raak waar vouens goed bestuur nie. Alles versterk net ons vooroordeel. Dit staan as selektewe aandag bekend.\nHierdie vooroordeel vir bevestiging is ‘n bron van baie van ons hedendaagse probleme. As ons ‘n siening of stereotipe gevorm het, beklemtoon ons voorbeelde om hierdie siening te bevestig. Ons sien hierdie vooroordele op baie gebiede: politiek, ras, geslagte … en godsdiens. Ons word aangetrek na organisasies wat ons oortuigings net verder bevestig. Hierdie soeke na bevestiging kan vernietigend wees – dit trek ons siening van die waarheid skeef; ons word rigied en nie oop vir ootuiging nie. Dit verdeel families en gemeentes onnodiglik.\nHoe verminder ons hierdie behoefte aan bevestiging? Wees daarvan bewus dat almal van ons maklik in hierdie strik kan trap. Benader dinge met ‘n oop gemoed; besef dat jy dalk verkeerd mag wees. Wees oop vir ander idees of mense met ‘n ander siening. Probeer hulle werklik verstaan. Om jou vooroordele te erken, is die eerste stap.\nHuman kind cannot bear very much reality (T. S. Elliot)\nLaaste 7 Dae: 4,523


The great artist is the simplifier – Henri Frédéric Amiel (1821–1881)\nO, wat is ’n openingsaand ’n wonderbittere ding.\nEk is finaal van openingsaande af. Ek was by Maynardville s’n. Antony and Cleopatra. Regie: Marthinus Basson. Ek wou drie basiese dinge doen:\nbaie mense vermy – ek is dik skaam (introvert in geleerde taal)\nmy kaartjie kry (die organisasie was puik) en ’n bier gaan drink oorkant die straat.\nMaar ek kon net naby-parkering kry.\nSo ’n aand is mos soos ’n reünie; soos ’n kunstefees. So hoe nou gemaak om almal te mis! Jy kry al jou lekker, lanklaas-gesien-mense daar. En jou sout-van-die-aardes.\nWaar kry mens ’n beter ervaring as Sybil Sands, die langste al ’n agent in die Kaap vir akteurs? En op haar ouderdom – sy moet tagtig wees – gym sy nog en is sy nog net so onderhoudend soos altyd. Nog net so onderhoudend soos ’n Nerina Ferreira. Sybil staan voor my, met haar klein postuurtjie doeeeer onder, en kyk met haar groot oë op, en sê: “I am so excited. With Marthinus you never know what to expect – is he going to shock us, is it going to be a spectacle …?”\nEn dan die enkeles wat ’n mens so spoedig moontlik wil vergeet. My sensitiewe gestel is heeltemal te broos vir Power Trips, gereeld die masker vir ’n tragiese selfbeeld.\nOor die produksie self … ek hanteer dit later. Ek het baie dinkwerk om te doen. Behalwe om te sê: Marthinus Basson is seker een van ons top vyf akteurs in die land, en dit sluit Engelse akteurs in. Hy sou maklik ook ’n voice-over koning kon wees as daai veld se mense oplettend was. Hy is terselfdertyd een van die land se mees omvattende kunstenaars, en ’n baie entertaining mens. Hy is die regisseur van Antony and Cleopatra.\nHierdie produksie – met heelwat Afrikaanse akteurs in, in die hartjie van die Britse Koninkryk – waag baie.\nDestyds by oorklanking kom spreek Tony Links en Anton Prinsloo die Departement toe. Die legendariese Nerina Ferreira sit en brei, en vra: “As ’n man geskiet word, en sy makker ry met sy perd tot by hom en sê: ‘Are you alright?’ of ‘Are you okay?’, hoe vertaal jy dit?” Sy vra: “Sal hy sê: ‘Is jy goed?’, want die mond moet die oop klank hê van okay/alright)?” Toe hulle die vertalers aanmoedig om logiese, gemaklike taal te besig, soos: “Okay”/“Orraait” in plaas van “Goed”, “Dis goed”, “Oe”, “Goe”, “Koe”, of “Hoe”, fluister die taalreviseur onder haar asem: “Oor my dooie liggaam.”\nMannheim-saga op TV was bietjie soos ’n grafskrif van ons ongelooflike talent in hierdie land. So baie van ons sterre is al onbesonge dood. Daar is Don Lamprecht teenoor Percy Sieff. Oom Koos Strauss is daar, en Trudie Taljaart en talle ander oorledenes. Ek sê altyd: ’n gemeenskap wat sy begraafplase versorg, is ’n gemeenskap wat vooruitgaan. Ons moenie dat negatiwiteit en swak standaarde ons onderkry nie. Laat ons altyd beter wees as dit.\nKaren Hart het in ’n huldeblyk oor Dirk de Villiers hom uitgebeeld soos mens hom geken het. Dit was ’n uitstekende stukkie skryfwerk. Ons moet in die filmbedryf ’n Oom Dirkskap instel. Soos die Engelse se ridderskap.\nEn net voor ek terugkom by teater – dis darem ’n ingeligte publiek wat van Graeme Smith ontslae raak net voor hy die Engelse in ’n kriekettoets vernietig! Na hulle in twee ander toetse ’n oorwinning met een paaltjie misgeloop het. En as ek na nog één persoon wat hom nie ken nie, se gesanik moet luister oor Luke Watson, moor ek.\nEn terwyl ek by sport is – dis darem ’n skande dat daar nie ’n internasionale Suidsee-eilande-span meeding nie. Dit sou natuurlik Nieu-Seeland en Oz verswak, en dis die enigste rede. Maar laat ons maar volhou om die ou twee spannetjies te knak wanneer dit saakmaak.\nTeater wat oud en jonk geniet, en wat help om toekomstige gehore te bou, is Francois Potgieter se Storieskip – Koejawel en die Ruimteseerowers. Francois is die perd wat in my produksie van Faan se Stasie die ongelooflik vermaaklike kondukteur teenoor Paul Eilers gespeel het. Francois is elke dag gewoonlik agter ’n kamera in ’n “rolverdeling”-ateljee in Kaapstad. Dis waar een van die eerste treë van lewe gegee word aan advertensies wat ons op TV sien.\nMaar by die meeste Wes- en Suidkaapskole sien mense hom elke jaar in die Koejawel-stukke. Koejawel is ’n onnutsige seun – amper ’n Swart Kat-skepsel, wat eintlik sonder dat hy dit weet, met sy kettie en sy skateboard die held word om grootmense se aaklige pogings tot misdaad te fnuik. Daar is dubbelsinnige ondertone wat die agteruitgang van die mens aanraak.\nVanjaar was ’n verdere hoogtepunt, toe Storieskip – Koejawel en die Ruimteseerowers, weer eens kindergehore aan sy voete gehad het. Skeppings soos die ruimteskip en oorlogmasjinerie op die verhoog is die handewerk van Fleur du Cap-wenner Koos Marais – eweneens ’n stel- en rekwisiete-kollega van Faan se Trein en Faan se Stasie.\nSaam in die organisasie en op die verhoog is Bernadette Erasmus en Karla Burger.\nDie spannetjie speel sonder mikrofone, en beheer, bloot deur hul vernuf, ’n hele saal vol lewendige kinders vir net minder as ’n uur. Dit op sigself sê baie. So hoede af vir akteurs met stemtegniek, diksie en duidelike artikulasie, wat ’n storie kan vertel waarop ons voorvadere sou trots wees.\nIntegriteit loon hulle ooglopend. Hulle is elke jaar vroeg-vroeg al tjok-en-blok bespreek. So vinnig spring …\nMens vergeet gou, maar laat ek net weer die skandaal ophaal van die uitgawe van R22 miljoen aan ’n opvoering. Ons het in ’n stadium stukke met MIV/VIGS, kindermishandeling, dwelms en verwante sake as onderwerpe opgevoer. Die kaartjieprys, as dit geborgde optredes was, het op so R3 per persoon uitgewerk. Weet jy hoeveel mense bereik jy met R22 miljoen? Die hele blessitse Afrika – let alone plaaslike gehore!\nEk werk eendag aan die SABC1-reeks Khululeka. Ek vra die ou-u-u-u kollega van my van Johannesburg uit oor wat hy nog alles aanvang. Hy vertel hulle doen VIGS-opvoerings – en nie vir R5 000 vir die groepie per week nie; nie teen R5 000 vir die groepie per dag nie; nie vir R5 000 per persoon per dag nie – nee, R5 000 per persoon per show, soms meer as twee keer per dag.\nDie fliek Taken het ’n gelukkige einde! Maar die realiteit van trafficking is baie egter as die fliek. Die dooies en meisies wat daar in die klein hokkies bedwelm agterbly, is die realiteit. ’n Mens wonder onwillekeurig, ná Taken op M-Net was, wat geword het van die meisies wat Gert van Rooyen en sy vrou laat verdwyn het. En hoekom daar ’n Gert van Rooyen-rylaan in Kaapstad se voorstad Welgelegen is? Bekyk gerus ons eie Traffic-teenvoeter se webwerf www.stoptrafficking.org.za.\nDie trafficking-bedreiging wat Suid-Afrika in die gesig staar met die 2010-sokker is ’n wrede realiteit. Dis die handeldrywe met kinders en grootmense – met seks die hoofdoel. Dis skrikwekkend en waaroor elke kind in Suid-Afrika met sy of haar ouers moet praat. Die debat of “sekswerk” wettig verklaar moet word of nie, is een waarin jy jare se energie kan stort. Wat ook al verseker dat jy elke sekswerker vir VIGS kan toets en ’n bad aanbied. En kan reguleer, eerder as te laat in die hande van polisiemanne.\nEk gaan kyk Hein Pohl se play Daais Bedinges by die Meulteater, Paarl. Hein het jare se ervaring en verdien vermelding vir hoe hy sy eie stukke op die planke bring. Hy skryf, speel en regie. Nou is hy in Johannesburg, en soos talle voor hom, probeer hy sy onbetwisbare talent onder die aandag van TV-vervaardigers en regisseurs van verhoogwerk bring. Vorige sulke manne, baie van hulle uit die goudmyn van Heidelberg, Kaap, was Maurice Page (Isidingo) en Theodore Jantjies (7de laan).\nDesember 09 is Piet Botha op Albertinia. Ek gaan kyk. Piet is seker die kunstenaar met die meeste aansien tussen sangers. Johnathan Martin speel saam. Hul ken hulle stuff. Maar die klankstelseltjie kom nie die mas op nie. Die klankmeng verdring Piet se stem onder die klank van hul instrumente.\nEk gaan kyk Karen Zoid in Desember by Gatta Patat in Kaapstad. En tref een van die grootste verrassings van my lewe aan. As sy gereken word as een van ons groot rockers – sy is ooglopend selfs Koos Kombuis se onbetwiste rock-chick-champion – raai ek jou aan - probeer haar boonop in ’n klein venue sien, met een of twee musikante en haar eie stories.\nKaren Zoid se gesels van die verhoog af kon net sowel scripted gewees het – so snaaks, afgerond, opbeurend en artistiek was dit. Ek erken ruiterlik en graag – ek was in ekstase. ’n Bok van Klerk-storie het my eenkeer by ’n privaat geleentheid uit my skoene uit verras. Karen Zoid het dieselfde met my gedoen in Desember 2009 in Kaapstad. Sy kan enige aksent namaak, haar tydsberekening is juis, haar teks uit die boonste rakke – Karen Zoid is ’n sit-up komediant sonder weerga.\nNou goed – Antony and Cleopatra. Ek sou enige teaterganger aanraai om die stuk te gaan kyk. Sommer op openingsaand, want dan is al jou helde daar. Ou base van teaters. Nuwe base van ou teaters. Ou base van nuwe teaters. Base.\nDie Maynardville-opset is beeldskoon. ’n Klein stukkie natuur in ’n steeds uitdyende buurt. Uitdyend van ontwikkeling en ’n vuil gevoel anderkant die heinings.\nAs die stuk begin, oorweldig die Marthinus Basson tegniese ontdekkings jou. Mens is regtig geseënd om oor so ’n teaterregisseur te beskik. ’n Akteur met slange wat oor hom krioel; die aardsheid daarvan gejukstaposisioneer teenoor die hoëvlak tegniese innovasie, is Marthinus se skeppinge. Die skouspel word stelselmatig vervang deur die tema van die aand – Shakespeare. En akteurs, ongeag of hulle Afrikaans of Engels is, wen of verloor teen die woord-en-beeld-meester. Sommige ou ervarenes gee mee voor die opdrag. Groentjies verras. En uiteindelik lê die sukses van Shakespeare daarin om die volle betekenis van elke frase te soek. Om algemene begrippe te verstaan is nie genoeg nie. Om nie ag te slaan op die ritme soos deur Shakespeare voorgeskryf nie, laat die teaterganger in die duister.\nDan is daar die mense wat die stuk oor en oor gaan kyk, diegene wat vriende of kollegas in die stuk waardeer, of dié wat die skouspel waardeer, of dié wat op intellektuele vlak die storie kan volg ondanks die gebrek aan begrip in sommige vertolkings.\nShakespeare het self die antwoord as hy in die woorde van een van sy karakters die vertolking beskryf as een wat “dansend op die tong” moet wees.\nWhen a man coms to me for advice, I find out what kind of advice he wants, and I give it to him – Josh Billings, 1818–1885


Jason Rohde: Kommer oor polisie en media se optrede | Maroela Media\nJason Rohde: Kommer oor polisie en media se optrede\nJason Rohde se regspan het uitgevaar teen die polisie en die media nadat hy Dinsdag in Stellenbosch op borgtog vrygelaat is.\nRohde, hoof van Sotheby’s International Realty in Suid-Afrika, is op borgtog van R100 000 vrygelaat. Hy moes die bedrag onmiddellik betaal om uit polisie-aanhouding vrygelaat te word. Hy moet egter ook voor of op 14 September ŉ bankwaarborg aan die hof verskaf vir die bedrag van R1 miljoen.\nRohde se vrou, Susan (47), se liggaam is die oggend van 24 Julie in die badkamer van ŉ hotel op die Spier-wynlandgoed gevind, waar sy met die koord van ŉ haartang opgehang is. Rohde beweer sy het selfmoord gepleeg terwyl die staat aanvoer Susan is verwurg.\nHy sal vir die duur van sy verhoor by sy swaer in Melkbosstrand tuisgaan. Sy borgtogvoorwaardes behels onder meer dat hy onder die toesig van ’n korrektiewe beampte geplaas word en Maandae, Woensdae en Vrydae tussen 16:00 en 19:00 by die Melkbosstrand-polisiestasie moet aanmeld.\nRohde mag nie sonder die toestemming van die ondersoekbeampte of die staatsaanklaer naby vertrekpunte van hawens of lughawens kom nie en hy mag nie die Wes-Kaap sonder toestemming verlaat nie.\nRohde het die hof versoek om terug te keer na sy huis in Bryanston, Johannesburg, na sy 18-jarige dogter wat in matriek is. Landdros Greg Jacobs het gesê hy sal tydens Rodhe se volgende hofverskyning op 23 September ŉ besluit hieroor neem.\nRohde se regspan het ná afloop van die hofverrigtinge ŉ verklaring uitgereik waarin kommer uitgespreek is oor die regverdigheid en wettigheid van die polisie se ondersoek en optrede. Volgens Rohde se regspan was sy inhegtenisneming by sy huis in Bryanston traumaties.\nSy regspan het ook kommer uitgespreek oor “ongesteunde bewyse” rakende die beweerde moord en spekulasie daaroor in die media wat “roekeloos misbruik” is om sensasie te skep. In die verklaring word daar aangevoer dat sommige lede van die media sekere gevolgtrekkings maak voor die reg sy gang gegaan het.\nVolgens Rohde se regspan is hy ŉ “liefdevolle pa wat verkeerdelik beskuldig word van ŉ misdaad wat hy nie gepleeg het nie”.\nVerdagte in hospitaal gevind ná kaping, skietgeveg\n‘Moddergooiery oor Gordhan en Valke moet einde kry’\nSjoe! Hierdie is baie hartseer. Hierdie mense het alles gehad om voor te lewe.\nLiefdevolle pa? Miskien ja maar dalk nie so ‘n liefdevolle man nie. Baie misdadigers is lief vir hulle kinders maar hulle is nog steeds misdadigers. Soms kom prokureurs met sie vreemste argumente op. Wat egter nog vreemder is is dat dit blyk te werk\nSjoe….Ek sou geensins n probleem hiermee gehad het indien die polisie deurgans en konsekwent so aggressief ondersoek en vervolg nie. Maar ja, ten minste word die proses in hierdie geval gevolg. Aanklaer sal nie vervolg indien daar nie redelike vooruitsig is op skuldig bevinding nie. So daar is beslis iets wat hulle pla van die hele storie en dit moet verder ondersoek word.\nWat-ek-lees….ek stem saam met jou. Laat bewyse voorgelê word voordat iemand veroordeel word. Ek stel ook my kinders se welstand bo dié van my eie. Laat die reg stelsel toe om die regte protokol te volg.\nLiewer magtig!!!! Hier begin n tweede Oscar storie met almal wat n opinie het en deel. Wag eers tot hy skuldig of onskuldig bevind word voor julle so mildelik oordeel!!!!


Isak Marais - CliffCentral\nOntmoet Isak Marais, ‘n entrepeneur met ‘n passie vir innovasie en bemagtiging. Marais het twee dekades gelede die groot sprong gewaag om sy eie besigheid op die been te bring. Dit het aanvanklik ‘klippe kou’ gekos, maar vandag sit hy aan die stuur van die toonaangewende Bramhope Groep.\nBramhope spesialiseer in die lewering van MRO (Maintenance, Repair, Operations) bestuursdienste en sagteware, en is ook invoerders en verspreiders van meer as 150,000 industriële produkte.\nDie meet en voorspel van verbruikersgedrag is vir Marais van belang, asook die vermoë om waarde toe te voeg. Waardetoevoeging vereis ‘n omvattende paradigmaskuif van tradisionele baksteen-en-sement ondernemings na digitaal-gebaseerde platformbesighede, asook hope buigsaamheid.\nMarais is ‘n strateeg en visioenêre sakeleier wat kreatiwiteit in elke aspek van besigheidsgroei toepas. Soos sy bekroonde Bramhope International School of Innovation (BISI) geloods, wat studente produktief in die maatskappy oplei.\nBramhope Outdoor & Leisure het onlangs ook die invoer- en verspreidingsregte bekom vir National Geographic se eksklusiewe reeks van produkte.\nBISI, Business, Entrepreneurship, Isak Marais, Jacques Basson, Klipkouers, Leadership


Beteken dit letterlik 24 ure in ‘n dag in Genesis 1?\n‘n Noukeurige ondersoek na die betekenis van die Hebreeuse woord vir “dag” en die konteks waarin dit in Genesis voorkom, sal nodig wees om te bepaal of dit letterlik ‘n 24-uur tydsperiode sou wees. Die Hebreeuse word “yom”, in Engels vertaal as “dag”, kan meer as een ding beteken. Dit kan na die 24-uur periode van tyd verwys wat dit vir die aarde neem om sy eie as te roteer (bv. “daar is 24 uur in ‘n dag”). Dit kan verwys na die periode van daglig tussen dagbreek en skemer (bv. “Dit word baie warm gedurende die dag, maar koel ‘n bietjie saans af”). Dit kan ook na ‘n ongespesifiseerde periode van tyd verwys ( bv. “terug in die dae van my oupa…”). Dit is gebruik vir ‘n 24-uur periode in Gen 7:11. Dit is gebruik om te verwys na die periode van daglig tussen dagbreek en skemer in Gen 1:16 en dit is gebruik om te verwys na ‘n ongespesifiseerde tydsperiode in Gen 2:4. Dus, wat beteken dit in Gen 1:3-22 waar dit in verband met rangtelwoorde gebruik word (bv. Die eerste dag, die tweede dag, die derde dag, die vierde dag, die vyfde dag, die sesde dag en die sewende dag)? Is hierdie 24-uur periodes of iets anders? Sou “yom” hier gebruik word in verband met ‘n ongespesifiseerde tydsperiode?\nOns kan bepaal hoe “yom” in Gen 1 verstaan kan word deur net eenvoudig die konteks waarin die word voorkom, te ondersoek en dit dan vergelyk met ander gebruike in die Skrif. Deur dit te doen, gee die Skrif eie interpretasie daaraan. “Yom” word 2301 keer in die Ou Testament gebruik. Behalwe in Gen 1, dui “yom” plus ‘n getal (410 keer gebruik) altyd ‘n gewone dag aan, dus ‘n 24-uur periode. Die woorde “aand” en “more” saam (38 keer) dui altyd ‘n gewone dag aan. “Yom” + “aand” of “more” (23 keer) dui altyd ‘n gewone dag aan. “Yom” + “nag” (52 keer) dui altyd ‘n gewone dag aan.\nDie konteks waarin die woord “yom” in Gen 1 gebruik word, beskryf elke dag as “die aand en die more”. Dit maak dit baie duidelik dat die outeur van Genesis 24-uur periodes bedoel. Die verwysings na “aand” en “more” maak nie sin nie, tensy hulle na letterlik ‘n 24-uur dag verwys. Dit was die standaard- interpretasie van die dae in Gen 1 tot die 1800’s toe ‘n paradigmaskuif plaasgevind het binne die wetenskaplike ruimte en die aarde se sedimentêre lae herbeskryf is. Voorheen was die rotslae bekend as bewyse van Noag se vloed, maar is toe later beskryf as bewyse van ‘n buitensporige ou aarde. Sommige goedbedoelde, maar erg misleidende Christene het toe hierdie nuwe anti-vloed, anti-bybelse interpretasie gebruik om die Genesis-verklaring te versoen deur “yom” te herbeskryf as eindelose, onspesifieke tydsperiodes.\nDie waarheid is dat baie van die interpretasies van die ou aarde gebaseer is op foutiewe veronderstellings, maar ons moenie dat die koppige, geslote denkwyse van die wetenskaplikes ons beïnvloed hoe ons die Bybel moet lees nie. Na aanleiding van Eksodus 20:9-11, het God letterlik ses dae gebruik om die aarde te skep, om sodoende as voorbeeld van ‘n werksweek vir die mens te dien: werk ses dae, rus een dag. God kon sekerlik alles binne een oomblik geskep het, as Hy wou. Dit is egter duidelik dat Hy ons in gedagte gehad het, reeds voordat Hy ons geskep het (op die sesde dag) en wou ‘n voorbeeld vir ons voorsien, om na te volg.


Ps 19:15 stel dit so, “Mag wat ek sê en wat ek dink tog vir U aanneemlik wees, Here, my Rots en my Verlosser.” Wat is Christelike meditasie dan en hoe behoort Christene te mediteer? Ongelukkig dra die word “meditasie” ‘n ietwat mistieke konnotasie. Vir sommige beteken dit om die gedagtes te suiwer deur in ‘n spesifieke posisie te sit. Vir ander is dit om met die spirituele wêreld rondom ons te praat. Konsepte soos hierdie karakteriseer sekerlik nie Christelike meditasie nie.\nChristelike meditasie het niks te doen met Oosterse mistieke praktyke as fondasie nie. Sulke praktyke sluit lectio divina, transendentale meditasie en baie vorme van peinsende gebed in. Hierdie meditasies het ‘n gevaarlike uitgangspunt om “God se stem te hoor”, nie deur Sy Woord nie, maar deur persoonlike openbarings deur meditasie. Sommige kerke is vol van mense wat dink dat hulle “woord van die Here” hoor, soms weerspreek die een die ander en dit veroorsaak eindelose verdeling in die liggaam van Christus. Christene mag nie die Woord van God, wat deur God geïnspireer is “en het groot waarde om in die waarheid te onderrig, dwaling te bestry, verkeerdhede reg te stel en ‘n regte lewenswyse te kweek, sodat die man wat in diens van God staan, volkome voorberei en toegerus sal wees vir elke goeie werk” (2 Tim 3:16,17) te minag nie. Indien die Bybel genoegsaam is om ons deeglik toe te rus vir elke goeie werk, hoe kan ons dink dat ons nog ‘n mistieke belewenis in plaas daarvan moet kry of selfs nog iets daarby moet toevoeg?\nChristelike meditasie is alleenlik op die Woord van God geskoei en wat oor Hom geopenbaar word. Dawid het gevind dat dit so is en hy beskryf die mens in Ps 1:2 so, “Dit gaan goed met die mens…..wat in die word van die Here sy vreugde vind, dit dag en nag oordink.” Opregte Christelike meditasie is ‘n aktiewe gedagte-proses waarby ons onsself betrek om die Woord te bestudeer, daaroor te bid en God te vra om ons deur die Gees te help om te verstaan, wat ook beloof het om ons in “die hele waarheid” te lei (Joh 16:13). Dan maak ons hierdie waarheid deel van ons deur ons te hou aan die Skrif as lewensreël en dit gedurende ons daaglikse aktiwiteite te oefen. Dit lei tot geestelike groei en ons raak volwasse Christene in die dinge van God, soos ons deur die Heilige Gees geleer word. English


Leun Supply Chain Management - Expert Guide\nLeun supply chain management is nie uitsluitlik vir maatskappye wat produkte vervaardig nie, maar deur besighede wat hul prosesse wil vaartbelyn deur afval en nie-toegevoegde waarde-aktiwiteite uit te skakel. Maatskappye het 'n aantal areas in hul verskaffingsketting waar afval as tyd, koste of voorraad geïdentifiseer kan word. Om 'n laer voorsieningsketting te skep, moet maatskappye elke area van die voorsieningsketting ondersoek.\nBaie besighede het ingewikkelde aankope omdat hulle glo dat hul aankoopbehoeftes kompleks is, maar dit is nie altyd waar nie. Groot maatskappye het dikwels korporatiewe aankoopgroepe sowel as plaaslike aankope, wat beteken dat hulle by die hoofkwartier 'n aankoopafdeling het wat beleid aan die plaaslike aankoopgroepe voorskryf. Heel dikwels word die aankoopfunksie by die hoofkwartier gedupliseer op die laer vlak en daar is 'n vermorsing van hulpbronne. Deur twee inkoopdepartemente, sentrale en plaaslike, kan verskaffers dikwels verskillende inligting kry. Hulle kan verskeie kontrakte ontvang, een sentrale en baie plaaslike kontrakte wat tot prysveranderings kan lei, afhangende van die ligging. Hierdie wisselende inligting kan veroorsaak dat veelvuldige rekords op rekenaarstelsels gestoor word sodat werknemers nie weet watter verskaffer die een is wat hulle moet gebruik of in kontak moet wees nie.\nAlgehele veelvoudige aankoopafdelings kan tot beduidende afval in die organisasie lei. Die maatskappye wat lean supply chain management gebruik, verminder hul verkrygingsfunksie sodat elke verkoper een kontakpunt het, een kontrak en een prys aanbied vir alle plekke.\nBesighede soek nuwe tegnologie om hulle te help met die verbetering van verkrygingsprosesse .\nDit sluit in internet-gebaseerde aankope wat rekwisisies toelaat om items van verskaffers se katalogusse te koop wat kontrakpryse vir die hele maatskappy bevat. Veranderinge in betaalopsies aan verkopers kan ook prosesse stroomlyn. Besigheidsinskrywings wat 'n tweerigtingwedstryd gebruik, wat betaling op ontvangs is, eerder as betaling op 'n faktuur, sal die hulpbronne in hul aankoopafdeling verminder, asook verskaffersverhoudings verbeter.\nLeun supply chain management het gewild geword in die vervaardigingsgebied, want dit is waar beduidende verbetering bereik kan word. Vervaardigingsprosesse kan verbeter word om afval en hulpbronne te verminder terwyl operasionele prestasie behoue bly. Kwaliteit is 'n belangrike deel van die leunproduksie. Nuldefekte in die vervaardigingsproses verminder afval en verhoog doeltreffendheid binne die organisasie as geheel. Met groter gehalte sal kliënte nie meer goedere terugbesorg nie, wat beteken dat minder hulpbronne benodig word vir opbrengste en kwaliteitskwessies. Maatskappye wat lean supply chain praktyke aangeneem het, het elk van hul roetes, materiaalrekening en toerusting ondersoek om te identifiseer waar verbeteringe bereik kan word.\nWarehouse prosesse moet ondersoek word om gebiede te vind waaruit afval van hulpbronne en nie-toegevoegde waarde stappe verwyder word.\nEen area waarop die maatskappye altyd moet werk, is die vermindering van onnodige voorraad. Die ophoping van voorraad benodig geld en hulpbronne om dit te berg en in stand te hou. Deur onnodige voorraad te verminder, kan 'n maatskappy die pakhuisruimte en hantering verminder, en sodoende die algehele koste verminder.\nBesigheidsinskrywings wat maer prosesse wil implementeer, kyk dikwels na hul vervoerprosedures om te sien waar hulle gestroomlyn kan word. In baie gevalle vind maatskappye dat hul pogings om kliëntetevredenheid te verbeter lei tot swak verskepingsbesluite. Bestellings word verskeep sonder om bykomende bestellings te kombineer om koste te verminder of duur verskeping opsies word gekies as gevolg van 'n kliënt versoek. Besighede vind dikwels dat hulle 'n aantal versenders onnodig gebruik wanneer hulle hul verskepingsopsies kan verminder en algehele koste kan verminder.\nLei verskaffingskettingbestuur vereis dat ondernemings elke proses in hul voorsieningsketting ondersoek en gebiede identifiseer wat onnodige hulpbronne gebruik, wat gemeet kan word in dollars, tyd of grondstowwe. Dit sal die maatskappy se mededingendheid verbeter en die maatskappy se algehele winsgewendheid verbeter.


Die 7 beste gedierte eier-resepte om vir 'n partytjie te maak - Kos - 2022\n7 Eenvoudige, duiwele eierresepte om almal by 'n partytjie te wen\nBy 'n partytjie word nooit 'n skottel eiers van eiers afgewys nie. Miskien sit 'n langdurige twyfel oor ander items op 'n buffettafel of selfs 'n sekere gas, maar daar is nooit vrae oor die verwese eiers wat tydens 'n byeenkoms verwelkom word nie. Hulle word genooi, en hulle sal waarskynlik 'n treffer wees. Maar wat as u gaste wil verras met die veelsydigheid van hierdie tradisionele gunsteling? Neem die resep van hierdie resepte as die ekwivalent van die koop van 'n nuwe rok vir 'n geleentheid - ons twyfel dat iemand dit sal sien kom.\nVan gedierte Â eiers bedek met basiliekruid en granaatjiesade Â tot ander, wat pienk word van ingelegde bietensap, tot nog meer wat gebraai is, sal hierdie gedierte eiers seker op die buffelyn uitstaan, danksy vindingryke kombinasies van geure en 'n selfversekerde kleurkleur. . En moenie dink dat ons nuwelinge ook uit die bloute gelaat het nie. As u nog nie die kook van 'n eier bemeester het nie, bevat ons ook 'n maklike resep vir hoe om dit te doen.\nMoenie vergeet om een van hierdie sewe gedierte eier-resepte te maak as u geliefdes op soek is na mekaar nie. Hulle sal nie net die lewe by u partytjie bring nie, hulle sal ook die partytjie wees.\nNou kan jy nie gedierte eiers maak sonder om eers hardgekookte eiers te bemeester nie, en hierdie resep van Abbey Rodriguez by The Butter Half maak die eerste les maklik. Hoekom? Sy sal jou leer hoe om hardgekookte eiers in 'n kitspot te maak. Voeg 'n koppie water in die pot, vul dit met 12 groot eiers, maak die deksel toe, en laat hulle vyf minute lank kook. Rodriguez sê die tydsberekening is die sleutel tot hoe sy hou van die finale konsekwentheid. "Ek het ten minste agt verskillende tye hardgekookte eiers in die Instant Pot getoets voordat ek op die presiese tydsberekening en proses gekom het wat ek verkies," sê sy. Laat die eiers 'n paar minute afkoel, en skil dan af\nBasiliekruid granaatvormige eiers\nTiffany Azure by Creme de la Crumb wou nie haar ma se klassieke resep vir gedierte eiers te veel ontwrig toe sy besluit het om 'n draai met basiliekruid en granate te gee nie. Maar sy sê dat hierdie vinnige opgradering 'n ekstra laag smaak gee met 'n minimale hoeveelheid werk. Sodra sy die hardgekookte eiers, mayonnaise en dijon-mosterd in 'n bak het, voeg sy droë basilikum, oregano en knoffelpoeier by. "Op hierdie punt kan u u granaatjiejuwele en gekapte basiliekruid reg in die dooimengsel versigtig meng voordat u u eierwitte vul, of u eierwitte vul en dan elke toegegooide eier met die granaatappels en basiliekruid vul." Besluit wat die beste vir u is - of probeer 'n kombinasie van die twee opsies - en kyk hoe hierdie geure 'n onverwagte varsheid in die gereg bring.\nGekaramelliseerde uie en kruie-duiwels\nIn hierdie resep van Jenny Park en Teri Lyn Fisher by Spoon Fork Bacon word gedierte eiers in die vorm van gekaramelliseerde ui-jogurt-dressing 'n nog meer smaaklike voorsprong gegee. Dit word by dijon-mosterd, grasuie en tiemie gevoeg, en dan afgewerk met sout en peper. "Ons het Bolthouse gekaramelliseerde soet uie-joghurtdressing in plaas van die tradisionele mayo in hierdie resep gebruik. Dit maak dit 'n bietjie meer aangenaam vriendelik en bied ook 'n lekker, gekaramelliseerde soet uie-geur sonder om jouself te karamelliseer," sê hulle.\nGebraaide duiwels eiers\nMiskien het u instinktief geweet dat enige voedsel gebraai kan word, maar miskien nooit gedink het dat die eiers van eiers ook by daardie snawel pas nie. Laat dit aan die duo agter 'Spoon Fork Bacon' om die ontdekking te ontdek. Dit word gedoen in 'n monteerbaan van eierwitte, meel, eiergele en krummels vir panko-brood. Sodra die eierwitte gebraai is, word dit in 'n kokende pot olie gebraai, afgekoel en dan gevul met 'n tradisionele eiersoortmengsel. "Eindig elke eier met 'n sprinkel grasuie en sit voor," merk Park.\nDie laaste paaiement van 'Spoon Fork Bacon' is nog 'n draai op gedierte eiers: die geure is natuurlik daar, maar dit is gerekonstrueer. Park en Fisher het eiers gekook en daarna 'n bietjie mayo op elke helfte gesit. Dan bedek hulle die helftes met skyfies ingelegde rooi uie, ansjovisfilette, dilleblomme, kappertjies en oregano-blomme. Sout en peper maak dinge klaar. "Die gedierte eiers word tot matige donkies gekook om die ryk en romerige tekstuur te maksimeer, terwyl dit steeds lekker is om lekker te gooi met lekkergoed," skryf Park.\nBrittany Mullins, by Eating Bird Food, het uitgepluis hoe om hierdie gereg met so min moontlik bestanddele op te sit; net twee is moet. Sy begin met die tradisionele resep vir gedierte eiers, maar kombineer die eiergele met hummus. Dan vul sy die eierwitte met die mengsel en vul dit dan met sout, peper en paprika. Sy sê dat die geurmiddels opsioneel is, maar dit is die beste om dit nie oor te slaan nie. 'Hierdie ouens is wonderlik, want jy kan dit vir 'n happie drink, dit as 'n voorgereg vir ete gebruik, of dit selfs na 'n pannetjie bring,' sê sy.\nMullins bedien ook hierdie resep op Eating Bird Food, wat avokado vervang deur die tradisionele mayonnaise. Daar word ook lemmetjiesap, koriander en gemaalde knoffel bygevoeg, wat sorg vir 'n versnapering of bykos wat basies onweerstaanbaar is. 'En die heldergroen kleur is heeltemal snaaks,' sê sy\nDronk gedoofde eiers\nRoos en klimop\nAlison Engstrom by Rose en Ivy beveel hierdie feestelike gedierte eiers aan vir 'n warm geleentheid, wat oorspronklik deur sjefs Jeff McInnis en Janine Booth in Root and Bone in New York gemaak is. Nadat dit gekook en geskil is, word die gekookte eiers in 'n bietbeitelvloeistof geplaas wat 'n dag vooraf gemaak is, en dit gee hulle 'n pienk kleur. Dan word rysasyn, borrie, mosterd, mayonnaise en Tabasco gekombineer met die eiergele. Kapers en grasuie word gevou, en dan word alles in 'n sak gevoeg en op die eierwitte gepiep. "Garneer elke eier met die geklitste beetjies, patatslaai, dille en seesout," sê Engstrom.\nVolgende: В Dit is hoe u eiers eens en vir altyd kan kook.В\nCopyright 2022 \_ 7 Eenvoudige, duiwele eierresepte om almal by 'n partytjie te wen...


Wat weet jy van die Bybel? - www.bybelkennis.co.za\nWat weet jy van die Bybel?\nby Mitch Kalp · 25/06/2013\nShould you shield the canyons from the windstorms you would never see the true beauty of their carvings. –Elisabeth Kubler-Ross, psigiater en skrywer (1926-2004)\nDie primêre ding wat ons van die Bybel moet weet, is: Die hele Skrif is deur God geïnspireer en het groot waarde om in die waarheid te onderrig , dwaling te bestry, verkeerdhede reg te stel en ‘n regte lewenswyse te kweek (2 Timoteus 3:16). Dit is egter nie al wat ons van die Bybel moet weet nie. Hier is nog ‘n paar dinge:\nDie woord Bybel se herkoms is die Griekse ta biblia – die boeke. Die gebruik deur Christene van die woord kan terug gevolg word tot ongeveer die jaar 223.\nDie woord testament beteken verbond. Die Ou Testament verwys na die Here se verbond met Abraham en die volk van Israel. Die Nuwe Testament verwys dus na die verbond wat God deur Christus met gelowiges in Christus aangegaan het.\nStephen Langton, die Aartsbiskop van Kantelberg, het in die vroë 13de eeu die Bybel in hoofstukke verdeel. Robert Estienne, ‘n drukker uit die 16de eeu, was die eerste persoon wat die Bybel verdeel in standaard genommerde verse gedruk het.\nDie eerste rooi letter Nuwe Testament (die woorde van Christus word in rooi gedruk) word in 1899 gepubliseer. Hierdie idee kom van Lous Klopsch, redakteur van die Christian Herald. Hy kry die idee nadat hy Jesus se woorde in Lukas 22:20 gelees het: Hierdie beker is die nuwe verbond, beseël deur my bloed, wat vir julle vergiet word.\nDie Bybel is nie alleen die topverkoper van alle tye nie, maar is elke jaar die topverkoper. In die VSA alleen word ongeveer 25 miljoen Bybels – een vir elke 12 van die bevolking – verkoop of versprei.\nAl die boeke van die Ou Testament met die uitsondering van Hooglied, Prediker en Ester word in die Nuwe Testament aangehaal. Jesus self haal uit Genesis, Eksodus, Levitikus, Deuteronomium, Psalms, Spreuke, 1 Konings, Jesaja, Jeremia, Esegiël, Daniël, Hosea, Amos, Jona, Miga, Sagaria en Maleagi aan.\nby Mitch Kalp · Published 05/08/2013\nby Mitch Kalp · Published 12/07/2010\nLaaste 30 Dae: 18,108\nLaaste 365 Dae: 235,840


Tuisgemaakte gerookte salm - Resep | Resep\nAngela | | Vakansies en spesiale dae, Visresepte\nOm tuis gerookte salm te maak is nie baie ingewikkeld nie. Die probleem is dat u 'n paar uur moet wag totdat dit gereed is en dat ons tande daarin kan sak. Gerook, wat gesê word gerook, is nie. Ons sal gerookte sout byvoeg om dit smaak te gee, Maar om prakties te wees, gaan ons sonder natuurlike rook of die rookoond klaarkom.\nIn die genesende bestanddele self, sout en suiker, al ons kan 'n paar speserye insluit wat simpatie het met salm, soos dille, alhoewel ons dit ook met olie kan marineer sodra dit klaar is. Geklee of nie, gerookte of geneesde salm is 'n plesier vir liefhebbers van hierdie vis.\nBestanddele vir 1 kg. salm op sy 2 lendene: Skoon ruggraatlose salmlendene, 500 gr. van growwe sout, 300 gr. wit suiker, 2 eetlepels fyn gerookte sout, saggies, lae suur olyfolie\nVoorbereiding: Die hele stuk salm is gewoonlik 'n pragtige lende, sonder sy middelste ruggraat en al die kante. Diegene wat onder die vleis is, kan ons met 'n pincet verwyder. Ons was die vis goed en droog dit deeglik af.\nOns meng die soute en suiker en verdeel dit in drie gelyke dele.\nSmeer 'n laag sout en suiker op 'n skinkbord waarin die goed versamelde salm gehou word. Bo sit ons een van die lende met die vel na onder en raak aan die sout. Ons smeer nog 'n laag suikeragtige sout oor die vis en plaas die ander lende met die vel na bo. Ons bedek met die res van die sout.\nDie belangrikste is dat die vis en sout in die houer kompak en dig bly. Indien nie, kan ons die twee lende op dieselfde vlak plaas en dit met net twee lae sout bedek, een onder en een bo.\nBedek goed met plastiek en laat dit 36-48 uur marineer, afhangende van die dikte van die salm en die feit dat ons daarvan hou. Om 18-24 uur draai ons die voorbereiding versigtig sodat meer gelyk gemaak word.\nNa marinering verwyder ons die salm en verwyder al die sout goed en was dit met water. Ons droog dit goed af en verwyder die vel. Nou sit ons dit terug in 'n lugdigte houer wat op die salm afgestem is en laat dit 2 dae in die yskas bedek met olyfolie.\nVolledige pad na artikel: Herhaal » Resepte » Visresepte » Tuisgemaakte gerookte salm\nLacon met raapbone\nSesame Kruiebeskuitjies - Glutenvry


Boereplan: Wildselfvoerder troef tarentale en meerkatte\nJY LEES NOU Boereplan: Wildselfvoerder troef tarentale en meerkatte\nBoereplan: Baalmasjien vir katoen stryk vervoerkreukels uit\nBEAN 23/09 6979,2 33,20\nCORN 23/09 3054 0,00\nSOYA 23/09 7565 -15,00\nSUNS 23/09 9756 0,00\nWEAT 23/09 5900 0,00\nWMAZ 23/09 3190 13,00\nYMAZ 23/09 3340 5,00\nAve Wool (clean) 17/09 16716 -0,01\nBeeste A2/3 17/09 5160 0,00\nBeeste AB2/3 17/09 5097 0,02\nBeeste B2/3 17/09 4890 0,00\nBeeste C2/3 17/09 4450 0,00\nEwes (Goats) 17/09 4604 0,07\nFeeder Lamb 17/09 4306 0,05\nKids (under 30kg) 17/09 6645 0,03\nLarge (above 40kg) 17/09 3863 0,05\nMedium (30-40kg) 17/09 5265 0,09\nPluimvee (Bevrore) 17/09 2878 -0,03\nPluimvee (Vars) 17/09 2865 -0,03\nPluimvee IQF 17/09 2666 0,00\nSkaap A2/3 17/09 8871 0,03\nSkaap AB2/3 17/09 7827 0,01\nSkaap B2/3 17/09 7334 0,03\nSkaap C2/3 17/09 6903 0,06\nSpeenkalf 17/09 3811 0,00\nSpekvarke 17/09 2554 0,00\nVarkwors 17/09 2149 -0,05\nVleisvarke 17/09 2759 -0,11\nLandbou / Boereplanne\nUitgawe 6 Mei 2021\n407 keer gelees\nMnr. Cobus Croucamp.\n’n Noord-Kaapse entrepreneur het ’n selfvoerder ontwerp waarmee wildboere tarentale en meerkatte wat graag van die wild se kos gaps, met ’n slim plan uitoorlê. Dit is ’n welkome boereplan in hierdie tyd dat wildboere noustrop trek weens die beperkinge wat die Covid-19-pandemie op jag plaas.\nSoos menige bedryf wat grootliks van die stand van die ekonomie (en dus plaaslike jagters se bestedingsvermoë), asook van buitelandse besoekers vir ’n groot deel van hul inkomste afhanklik is, soek wildboere allerhande planne om hul produksiekoste so laag moontlik te hou totdat toestande weer na normaal terugkeer.\nIn die algemeen word wild van die veld af geoes, hetsy met lewende verkope of deur trofee- en biltongjagters. Die voeding van die diere is nie altyd ’n groot uitgawe nie. Wanneer ’n droogte egter toeslaan, of as ’n wildboer bloot wil seker maak sy wild is in ’n goeie kondisie, moet die diere ekstra voeding kry.\nDit is goed en wel as die wild alleen aan duur voer of voerkorrels vreet, maar wat van die onwelkome “gaste”, soos tarentale en meerkatte, wat ook iets te ete soek?\nMnr. Cobus Croucamp van Ystervark Staalwerke & Sleepwaens in Kimberley het ’n slim boereplan uitgedink en ’n uitsonderlike selfvoerder ontwerp wat hoog genoeg van die grond af is en die voerkorrels op só ’n manier beskikbaar stel dat dit buite bereik van die onwelkome besoekertjies is.\nBAK OP BENE\nDie selfvoerder het ’n vierkantige bak op vier ysterbene en vier geute wat vanaf elk van die vier sye skuins na onder loop en dan weer horisontaal draai. Die voerkorrels gly in die geut af en gaan lê in die horisontale deel waar die wild dit kan bykom. Die hoogte van die bene is verstelbaar sodat dit vir groot- of kleinwild aangepas kan word. Dit is ook vir volstruise toeganklik.\nCroucamp sê die vreetspasie loop nie oormatig vol sodat die voerkorrels op die grond uitloop nie, maar net genoeg korrels versamel in die vreetspasie. Namate die korrels verorber word, word dit vanuit die voerbak, wat ’n houvermoë van 100 kg het, aangevul.\nDie selfvoerder word onder die handelsnaam Ystervark bemark.\nEen van die wildboere wat reeds só ’n selfvoerder gebruik, is mnr. Frank Blumenthal van Hopetown. Sy familieboerdery konsentreer grootliks op graanverbouing en Damaraskape, maar hulle het ook ’n wildboerdery met allerhande soorte wild en ’n gastehuis vir die jagters. Hy meen die selfvoerder is ’n goeie manier om te verseker die kos kom slegs die wild toe. Hy is ook besonder in sy skik dat ’n plaaslike jong man met sy eie onderneming só ’n goeie stuk toerusting ontwerp het.\nVolstruise besig om voerkorrels uit die selfvoerder te pik. Die selfvoerder is vir die meeste wildsoorte geskik. Foto: CHARL VAN ROOYEN\nDie voerkorrels gly vanuit die voerbak na die vreetspasie, waar dit bly lê sonder om uit te val. Foto: CHARL VAN ROOYEN\nLINKS: Mnr. Francois Blumenthal vul die Ystervark-selfvoerder met voerkorrels. Dit fnuik die tarentale en meerkatte wat maar alte graag ook van die kos wil vreet. Foto: CHARL VAN ROOYEN\nCroucamp vertel hy het op ’n plaas by Luckhoff grootgeword en self op boere se plase gewerk, waar hy baie gekyk en geleer het. Later was hy in die boubedryf. Dié leerskool, tesame met sy boerderykennis, het hom geslyp om uiteindelik in 2011 sy eie onderneming vir die vervaardiging van toerusting op Luckhoff te begin. Hy het dit later na Hopetown en uiteindelik in 2017 na Kimberley verskuif omdat die geleentheid vir uitbreiding, die vraag en verkope daar groter is.\nHoewel hy die meeste van sy werktuie in die Noord-Kaap en die Vrystaat verkoop, het hy ook klante in ander provinsies.\nDie Hardegat-beeswa wat mnr. Cobus Croucamp bou. Dit is 4 m lank. Foto’s: YSTERVARK\nHierdie hanteringskraal-kompleks is Beeswagte gedoop. Dit kom ook uit Ystervark se fabriek in Kimberley.\nCroucamp bemark die selfvoerder (wat hy vir ongeveer R5 750 verkoop, na gelang van die prys van staal), bakkietralies en ander plaaswerktuie vanaf Ystervark Staalwerke & Sleepwaens se fabriek in Kimberley. Sy vrou, Cornelia, behartig die kantoorwerk.\nHy vervaardig ook ander soorte vee- en wildselfvoerders en veehanteringstoerusting, soos sy verskuifbare Beeswagter-krale, nekklampe, drukgange en mobiele laaibanke.\nCroucamp is besonder ingenome met sy reeks sleepwaens wat hy onder die naam Hardegat bemark. Dit wissel van ’n wa met ’n bak vir 750 kg goedere, wat hy vir sowat R20 700 verkoop, tot ’n bielie wat 3,5 ton kan dra, wat ongeveer R92 000 kos. Hy pas die groottes en ontwerpe aan volgens die boer se behoefte. Sy Ystervark-wipwaens kan 3-15 ton hou.\nDie Y360-baallaaier, ’n Trots Suid-Afrikaans-produk, wat ook deur Croucamp ontwerp is. Hy het gekyk hoe ander baallaaiers werk, met boere gesels, punte geïdentifiseer waarop hy kan verbeter, en toe ’n baallaaier ontwerp wat die Suid-Afrikaanse hooiprodusent se behoeftes en sak pas.\nLaaste, maar nie die minste nie, vertel Croucamp van die Y360-baallaaier wat hy ontwerp het, ’n Trots Suid-Afrikaans-produk. Hy het gekyk hoe ander baallaaiers werk, met boere gesels, punte geïdentifiseer waarop hy kan verbeter en toe ’n baallaaier ontwerp wat die Suid-Afrikaanse hooiprodusent se behoeftes en sak pas. Hy verkoop dit vir sowat R575 000.\nDie baallaaier is ontwerp om groot, vierkantige bale op te laai. Dit word langs ’n lae sleepwa aangebring wat deur ’n trekker gesleep word. Die trekker ry dus langs die ry bale verby, waar die baallaaier dit gryp en met die opligslag omdraai (vandaar die naam Y360) en netjies op die sleepwa neersit. Wanneer die wa vol is, word die stapel bale net so in ’n skuur afgelaai.\nSlegs een mens is nodig om die hele proses te behartig, wat arbeid en tyd bespaar.\nKyk by youtu.be/_afyy9VHTmw na ’nvideo wat wys hoe die baallaaier werk.\nNavrae: Mnr. Cobus Croucamp, 082 564 8031; e-pos: sales1@ystervarkstaal.co.za; web: ystervarkstaal.co.za\nVertel ons van JOU plan! Laat hoor asseblief van jou as jy ook ongewone, vindingryke planne het. Stuur ’n e-pos na lbw@landbou.com met foto’s en ’n kort beskrywing.\nMeer oor: 6 mei 2021\nBoereplan: Sonbakkery skep geleenthede vir boer\nBoereplan: Strooier ware boere-ingenieurswese\nBoereplan: Voerkampies verhoog plaas se dravermoë drasties


Oefeninge om die triceps te verminder - Fiksheid - 2022\nOefeninge om die triceps te verminder\nTricep-oefeninge help om die bo-arms te toon.\nDie agterkant van u arms kan een van die moeiliker spiere wees om te toon, maar dit is noodsaaklik vir 'n fyn, ferm, bo-arm. Alhoewel u nie vet kan sien nie, sal oefeninge wat op u tricep-spiere gerig is, spierontwikkeling aanmoedig, sodat die gebied stewiger en meer getinte lyk - veral as u die totale liggaamsvet verloor, sodat die spier sigbaarder word. Triceps help u om u arms by die elmboog uit te strek. Die oefeninge wat by u triceps werk, kan tuis gedoen word, en daar is geen verskoning om nie 'n reeks herhalings in te sit as u wakker word of net voor u bed is nie.\nBenewens die uitwerking van jou triceps, gee hierdie oefening ook jou abs, glute en dyspiere 'n oefensessie, wat help om meer kalorieë te verbrand. Staan met u voete heupwydte van mekaar, hou 'n 3- tot 5 lb. halter in elke hand. Buig jou elmboë sodat die klokkies aan die kant van jou lyf sit en in jou bekken insteek om jou onderrug te ondersteun. Asem uit as jy op die knieë buig terwyl jy jou bolyf regop hou. Trek u arms terselfdetyd reguit. Asem in, maak jou knieë reguit terwyl jy jou elmboë buig om terug te keer na jou beginposisie. Herhaal 10 keer vir een tot drie stelle.\nDie oefening wat die bal oefen, is meer intens as 'n gewone opdruk, en dit werk jou bors- en kernspiere, sowel as jou armspiere, insluitend jou triceps. Hou u liggaam in 'n plankposisie met u arms reguit en u hande op die skouerwydte van mekaar, met u bene aanmekaar en u enkels op 'n oefenbal. Buig u elmboë stadig, laat sak u bolyf na die vloer en druk dan geleidelik terug in die plankposisie sodra u bo-arms naby aan die vloer is. Herhaal 10 keer vir een tot drie stelle.\nStaan met u voete skouerwydte uitmekaar, hou 'n halter met albei hande en steek u arms na bo sodat die halter boontoe is. Buig jou elmboë agteroor sodat die halter agter jou kop is. Lig jou hande op om die halter bokant terug te sit. Herhaal 10 keer vir een tot drie stelle.\nAs u op u linkerkant lê met u bene bo-op mekaar en u knieë saggies gebuig word, plaas u linkerarm op u regterskouer. Sit u regterhand op die vloer, langs en voor u linker-elmboog. Druk u regterhand in die grond, maak u arm reguit en gebruik u arm net om die linkerkant van u bolyf van die grond af op te lig. Keer terug na die beginposisie en herhaal. Doen 10 herhalings vir een tot drie stelle voordat u van kant maak.\nCopyright 2022 \_ Oefeninge om die triceps te verminder...


Ouer, dís hoe jy vir die nuwe skooljaar voorberei\nJY LEES NOU Ouer, dís hoe jy vir die nuwe skooljaar voorberei\nNuwe skool? Berei jou kind só voor\nUitgawe 16 Januarie 2020\nKlop die chaos van die nuwe skooljaar met hierdie wenke om jou kinders in rat te kry, die huis netjies te hou en jou te help kophou.\nWen tot R28 000 met jou graadeentjie se grootskoolfoto!\nGaan jou kind die eerste keer “grootskool” toe? Skryf in vir ons Pep Graadeentjie-kompetisie vir ’n kans om kontantpryse vir jou en jou kind se skool te wen. Suid-Afrika se no. 1-skoolwinkel bied lae pryse en hope terug-skool-toe-besparings om jou kind uit te rus sonder om jou sak te ruk. Die kompetisie begin op 15 Januarie 2020. Lees hier hoe die kompetisie werk en wat jy moet doen om die lekker kontantpryse te wen.\nSKEP ’N KONTROLELYS\nMoeg daarvan om jouself te herhaal? Help jou kinders om ’n oggendrooster met ’n geïllustreerde kontrolelysie vas te stel.\nMaak seker hulle weet wat jy elke oggend van hulle verwag en hou by die roetine, soos dat hulle voor ontbyt klaar aangetrek moet wees of hul tande direk daarna moet gaan borsel.\nHOU VOORRAAD IN DIE KAR\nHou gesonde peuselhappies (soos ontbytstafies of kraakbeskuitjies), snesies, reënjasse, haarborsels en penne in jou motor.\nSo kan enigeen wat ontbyt misgeloop het steeds ’n peuselhappie inkry, hul huiswerkboek kan geteken word, hul haredos kan getem word en hulle kan voorbereid wees vir gure weer . . . al is die res van die oggend ’n totale ramp.\nPAS DIE KNOPE OP\nKeelvol van nuwe knope aan hemde en baadjies werk?\nWend ’n deursigtige lagie naellak oor die knoopdrade om te verhoed dat dit afbreek – en jou te help kophou.\nKIES EEN BÊREPLEK\nVermy dit om kaste uit te pak of onder beddens of agter rusbanke te loer op soek na jou kind se sportskoene of hokkiestok.\nBesluit op ’n bêreplek waar dinge altyd moet wees, en hamer die belangrikheid daarvan by jou kinders in. ’n Raakvat-ouer sal kan getuig hoe nuttig dit is.\nKlop die gejaag soggens deur jou kind se toebroodjies vooraf te maak en te vries sodat dit gereed is wanneer jy dit benodig. Smeer botter op die brood en plaas die natste bestanddeel in die middel van die toebroodjie, want dit help keer dat die brood pap raak.\nSny die toebroodjies in die helfte en draai dit styf toe in kleefplastiek voor jy dit vries.\nAs jy dit die volgende dag benodig, plaas dit in die yskas om oornag te ontdooi. Maak net seker jy hou nie die toebroodjies langer as drie maande in die vrieskas nie.\nHOU EKSTRA SKRYFBEHOEFTES IN VOORRAAD\nJy ken al die storie: Dis 21:00 en jou kind onthou skielik hul taak moet die volgende dag ingelewer word en jy het nie gekleurde papier, gom of plakkers nie.\nVoorkom ’n senu-ineenstorting deur ’n laai met voorraad vir sulke noodgevalle te hê.\nProbeer om een item vir die laai te koop elke keer as jy gaan inkopies doen sodat jy altyd voorbereid is.\n10 MINUTE OP ’N SLAG\nProbeer 10 minute afstaan aan elke oggendtaak – 10 minute in die bad- kamer, 10 minute vir ontbyt, 10 minute vir aantrek.\nStel ’n wekker vir 10-minute-intervalle om dinge glad te laat verloop.\nBRONNE: YOUTUBE.COM, GOODHOUSEKEEPING.COM, TASTE.COM.AU, TWENTYTWOWORDS.COM, HUFFINGTONPOST.CO.UK\nOns doen ons bes om goeie raad saam te stel, maar jy beproef die wenke op jou eie risiko. Huisgenoot aanvaar nie verantwoordelikheid vir enige skade of besering wat daardeur veroorsaak is nie.\nMeer oor: blink planne\nSlim idees vir ’n goedkoper Kersfees\nManiere om goggas in en om die huis weg te hou\nOrganiseer jou grimering en juweliersware, en nog wenke vir vroue\n6 slim maniere om jou huis lekker te laat ruik\n5 wenke: Kry so 'n spa-ervaring in jou eie huis\nDis 15:00 en jy kan nie meer konsentreer nie... Kom so oor daai laatmiddag-insinking